A. AIDA SAKIT HATI ALIFF SYUKRI CEROBOH RUMAHNYA DI JANDA BAIK UNTUK MV LAGU RAYA

"Tadi pengurus saya call... dia tanya tahu tak yang Aliff guna rumah saya di Janda Baik itu untuk MV lagu raya dia. Memang saya terkejut la apabila tengok MV itu, sebab saya tak tahu apa-apa.

"Saya tanya pekerja saya macam mana Aliff boleh masuk rumah itu dan siapa benarkan dia masuk. Kata pekerja saya, Aliff memang beritahu nak datang untuk tengok tempat.

"Ketika itu tak ada siapa dekat situ... malah pekerja saya kata, Aliff panjat untuk pergi ke beranda rumah saya tu. Itu dah kira menceroboh!

"Aliff menggunakan rumah itu tanpa pengetahuan dan izin saya," demikian kata penerbit drama, Datuk A. Aida yang terkejut tatkala menonton sebuah muzik video (MV) hari raya dengan aksi seorang usahawan kosmetik berjoget riang dengan menggunakan lokasi dikenali.

Klik untuk gambar besar

Selepas diamati betul-betul, sah, itu rumah persinggahan A. Aida iaitu Tuah D'Manggis di Janda Baik, Pahang yang digunakan oleh Datuk Seri Aliff Syukri untuk penggambaran MV lagu berjudul 'Lala Raya' tanpa izinnya.

Aida atau nama sebenarnya Zaidah Awang, 51, mendakwa ahli perniagaan itu menceroboh dan melakukan penggambaran di beranda dan belakang kediaman tersebut.

Difahamkan, lagu nyanyian Aliff yang dilancarkan di YouTube pada Isnin itu jelas menunjukkan beberapa scene dia bersama beberapa penari latar berada di beranda dan belakang rumah tersebut.

Dalam pada itu, penerbit drama 'Andainya Takdir' ini memberitahu Aliff tidak pernah menghubunginya untuk meminta izin sedangkan mereka saling mengenali antara satu sama lain.

Jelas Aida, dia sememangnya tidak membenarkan sebarang rakaman atau penggambaran di rumah percutiannya itu kerana ia eksklusif untuk produksi miliknya iaitu A. Aida Production sahaja.

"Yang saya sakit hati, dia langsung tak hubungi saya... bukannya dia tak kenal saya dan dia tahu itu rumah saya! Dah la tak minta izin, tak ada langsung letak kredit penghargaan nama resort saya itu.

"Saya memang tak beri mana-mana produksi jalani penggambaran di rumah itu sebab memang eksklusif untuk produksi saya sahaja. Saya mahu jadikan tempat itu eksklusif.

"Sebelum ini, ada beberapa produksi minta izin nak guna rumah itu tapi saya tak benarkan. Tapi dia boleh senang-senang ceroboh! Saya nak Aliff beri penjelasan mengenai perkara ini," ujarnya dipetik sebagai berkata kepada mStar.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SEJARAH HIBURAN MALAYSIA - IBRAHIM PENDEK

 PELAKON PERTAMA BERLAKON DI HOLLYWOOD

Allahyarham Ibrahim Hassan atau lebih dikenali sebagai Ibrahim Pendek merupakan pelakon Malaysia yang pertama mencipta sejarah berlakon di Hollywood. Filem lakonannya itu berjudul 'The Spiral Roads' di mana penggambarannya telah dilakukan di Universal International, Hollywood, Amerika.

The Spriral Road turut dibintangi oleh bintang filem terkenal seperti Rock Hudson, Gene Rowlans, Burl Ives dan beberapa pelakon lain. Sementara Ibrahim pula telah diberi watak sebagai pembantu kepada Burl Ives.

Ibrahim berangkat ke Amerika pada 18 Ogos 1961 dengan pesawat Panam dari lapangan Terbang Antarabangsa Singapura. Dalam jadual yang diatur, Ibrahim akan berada di Hollywood selama 54 hari dan hanya pulang pada hari Isnin 9 Oktober 1961 pukul 2.45 petang.

Ketika di Hollywood, Ibrahim telah dibayar sebanyak US$35 sehari dengan segala perbelanjaannya termasuk tambang pergi balik ditanggung oleh Universal. Usia Ibrahim ketika itu ialah 37 tahun dan dia merupakan pelakon tetap Shaw Malay Filem Production Ltd., Singapura.

Meskipun pihak Universal telah menawarkan Ibrahim untuk terus tinggal di sana, tetapi dia telah menolaknya. Ini kerana, Ibrahim lebih suka tinggal di negaranya sendiri disebabkan cintanya pada bangsa dan agama.

Seterusnya, setelah semua jadual dan aktiviti lakonan berjalan lancar, Ibrahim akhirnya selamat tiba ke Malaysia dan disambut oleh peminatnya secara besar-besaran. Selain menjadi pelakon pertama berlakon di Hollywood, Ibrahim juga menjadi kebanggaan peminatnya apabila menjadi pelakon Malaysia pertama berlakon dalam filem warna (technicolor).

Story copyright: myartis.com


WANITA 'SERAH DIRI', JANJI BAYAR ANSURAN - LISDAWATI & FAUZI KINI BERHATI-HATI

"Alhamdulillah semuanya sudah selesai, wanita tersebut menghubungi saya tapi melalui orang ketiga, katanya kawan dia. Dia sendiri tak ada, tapi kawan dia yang mesej beritahu dia akan membayar duit yang dipinjam secara ansuran bermula dengan RM200.

"Saya pun faham mungkin dia mempunyai masalah peribadi yang menyebabkan dia tidak dapat hubungi saya sendiri," demikian jelas pelakon Lisdawati berhubung wanita yang didakwa melarikan wang berjumlah ribuan ringgit perbuatannya itu yang kini akhirnya tampil 'menyerah diri' selepas perbuantanya yang didedahkan menerusi Lisdawati media sosial pada 21 Jun 2013.

Bagaimanapun Lisdawati atau nama sebenarnya Nisdawati Nazaruddin, 40, berkata wanita yang dikenali sebagai Nurul Ashikin itu menghubunginya melalui orang tengah dan berjanji akan membayar semula wang yang dipinjam secara ansuran.

Klik untuk gambar besar

Dalam pada itu, Lisdawati memberitahu dia dan suaminya yang juga seorang pelakon, Fauzi Nawawi kini akan lebih berhati-hati sekiranya ingin memberikan pinjaman kepada orang lain.

"Niat saya ingin membantu memandangkan wanita itu dalam keadaan yang susah tapi tak sangka boleh jadi sampai begini. Mungkin selepas ini saya dan suami akan lebih berhati-hati... tapi tidak bermaksudsudah serik nak tolong orang. Cuma kita tengok pada situasi orang itu dan macam mana pula keadaan saya ketika itu," ujarnya.

www.myartis.com / Sumber & foto: mStar & Instagram Lisdawati

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"TAK ADA YANG MUSTAHIL..." - LUNA MAYA SEDIA KEMBALI JADI KEKASIH ARIEL?

Sekiranya akan kembali bersama bekas kekasihnya yang juga penyanyi iaitu Ariel Noah, Luna Maya mengakui tidak mustahil. Luna memberi jawapan itu ketika hadir sebagai tetamu undangan dalam program Rumpi yang diacarakan oleh Feni Rose.

"Tak ada yang mustahil di dunia ini kecuali menggigit telinga sendiri. Susah kan?" kata penyanyi, pelakon dan pengacara itu menjawab pertanyaan Feni.

Feni yang mesra disapa sebagai Kak Rose juga bertanya sama ada kedua-keduanya masih saling mengucapkan ucapan selamat hari jadi setiap kali tanggal itu hadir.

Klik untuk gambar besar

"Masih saling menghantar ucapan. Cumanya, tak ada hadiah. Lagi satu, dia pun selalu lewat memberi ucapan. Bukan hari jadi saja, tapi hari kebesaran lain juga masih saling menghantar ucapan," kata Luna.

Hubungan cinta antara Luna dan Ariel bukan lagi satu rahsia dan walaupun kedua-duanya sudah berpisah pada 2010, hubungan mereka tetap masih baik.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA MASIH BELUM SEMPURNA" - AMYLEA BERTUDUNG DEMI HORMATI RAMADAN

Ramai di antara artis dan selebriti kita memilih untuk bertudung ketika tibanya bulan Ramadan bagi mengejar ganjaran serta mengambil kesempatan di bulan mulia ini untuk memanfaatkannya ke arah kebaikan. Kini giliran penyanyi Amylea Azizan pula mengikut jejak yang sama.

Bukan sahaja terdapat perubahan dari segi luaran dirinya, Amylea berkata, dia ingin memperkuatkan dalamannya sebagai seorang Muslimah.

"Tahun ini memang saya berniat untuk pakai tudung demi menghormati bulan Ramadan. Keluar bazar pun saya akan bertudung. Pada pendapat peribadi saya, pakai tudung ini sangat besar tanggungjawabnya dan saya meletakkan perkara itu di tingkat tertinggi.

Klik untuk gambar besar

"Saya belum mampu nak pakai tudung sepenuhnya sebab saya tahu pemakaian saya masih belum sempurna. Bagi saya adalah lebih baik saya betulkan dalaman saya dahulu kerana itu yang lebih penting," tuturnya.

Sementara itu, ditanya pula berkenaan komen pedas netizen yang akan mengecamnya kerana kembali menanggalkan tudung selepas Ramadan, Amylea mempunyai pendapatnya tersendiri berhubung perkara tersebut.

"Kalau mereka (netizen) mengata saya macam itu, itu sebenarnya adalah ujian buat mereka. Bila mereka kata-kata macam itu, itu yang membuatkan kadang-kadang ada orang takut nak buat perkara baik macam ini.

"Dari perbuatan mereka itu telah menyekat seseorang itu untuk melakukan kebaikan, bagi saya senang sahaja... kalau tiada benda baik nak tulis, baik jangan tulis apa-apa," ujarnya.

Sementara itu, dalam perkembangan seni, penyanyi lagu 'Kendati' ini bakal tampil dengan dua lagu raya baharu yang akan dilancarkan tidak lama lagi.

"Bulan Ramadan ini selain saya rebut peluang untuk beribadah, kerja seni pun tidak dilupakan. Saya akan keluar dengan single raya bersama penyanyi di bawah label Seventeen Eleven Music serta lagu raya sendiri," katanya.

www.myartis.com / Sumber & foto: mStar & Instagram Amylea Azizan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TULAR RAKAMAN SUARA KEADAAN SITI SARAH - SHUIB MOHON HENTI SEBAR

"Berkenaan 'voice note' yang viral (tular) mengenai Siti Sarah, itu adalah keadaannya pada hari Jumaat, 6 Ogos lalu. Jadi saya mohon tolong hentikan kongsi dan padam rakaman audio itu di mana-mana platform media sosial," kata pelawak Shuib Sepahtu yang menyeru orang ramai supaya berhenti berkongsi rakaman audio yang tular di WhatsApp mengenai keadaan isterinya, Siti Sarah dimana dikhabarkan sedang kritikal di Unit Rawatan Rapi (ICU), Hospital Universiti Kebangsaan Malaysia (HUKM), di sini.

Shuib menjelaskan, rakaman audio yang tular itu bukan keadaan terkini Siti Sarah, sebaliknya apa yang berlaku kelmarin. Terdahulu, rakaman audio yang tular itu menceritakan keadaan Sarah yang dilaporkan sudah tiada harapan selepas dimaklumkan oleh doktor yang merawat penyanyi berkenaan.

Menurut Shuib, keadaan isterinya masih sama dan memohon orang ramai untuk terus menitipkan doa buat Siti Sarah: "Keadaan terkini Sarah masih lagi sedang ditidurkan dan saya mohon terus mendoakan Sarah diberi kekuatan dan kesembuhan. Saya juga mendoakan kepada semua agar dilindungi, diberkati dan dirahmati Allah SWT," ujarnya.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JALANI FISIOTERAPI SUSULAN JATUH KUDA - ASHRAF MUSLIM KINI MULA BERANSUR PULIH

"Alhamdulillah, sekarang sudah mula beransur pulih. Sakit masih ada, tetapi saya tahan sahaja. Bahu saya bukan patah, cuma pemegang bahu terkoyak atau disebut sendi terpisah. Sekarang saya masih dalam fasa pemulihan untuk merapatkan semula sendi bahu ini.

"Ia juga tidak memerlukan pembedahan, cuma ikut apa yang disarankan doktor menjalani rawatan fisioterapi dalam tempoh rawatan selama antara satu hingga dua bulan ini," demikian jelas pelakon Ashraf Muslim.

Susulan insiden terjatuh ketika menunggang kuda, minggu lalu, Ashraf, 41, berkata, bahunya mengalami kecederaan yang dikenali sebagai 'acromioclavicular joint separation' atau sendi terpisah yang memerlukan antara satu hingga dua bulan untuk sembuh sepenuhnya.

Masih dalam fasa pemulihan, bintang drama '3 Nota Cinta' itu memaklumkan, dia hanya mengikut saranan ditetapkan doktor dan tidak perlu menjalani pembedahan.

Klik untuk gambar besar

Sebelum ini, Ashraf terpaksa dikejarkan ke Hospital Sultanah Nur Zahirah, Kuala Terengganu dengan menaiki ambulans selepas mengalami kecederaan akibat terjatuh daripada kuda yang ditunggangnya selepas menyertai program perlumbaan kuda yang disertai di Penn Endurance Cherating Beach, Terengganu.

Bercerita lanjut mengenai keadaannya ketika itu, kata Ashraf, insiden berkenaan berlaku pada waktu malam dan ia membataskan penglihatannya untuk lebih bersedia dengan sebarang kemungkinan.

"Insiden berlaku pada malam selepas perlumbaan kuda sejauh 40 kilometer yang disertai di Penn Endurance Cherating Beach, Terengganu, minggu lalu.

"Saya jatuh tergolek selepas kuda ditunggang tersadung. Ia menyebabkan saya terbang ke hadapan. Disebabkan itu, bahu saya tercedera, tetapi kuda dalam keadaan baik sahaja.

"Rasa macam mimpi pun ada, malam sebelumnya saya tidur di sebuah hotel di Melaka untuk hadir Festival Filem Malaysia Ke-32 (FFM32), tetapi keesokannya tidur di hospital pula," kongsinya.

Dalam pada itu, Ashraf turut menjelaskan, ia adalah kemalangan serius sepanjang berkecimpung dalam aktiviti berkuda, namun tetap positif dengan apa yang berlaku.

"Bagi saya, perkara sebegini normal ketika menjalankan aktiviti berkuda. Sebab kuda pun binatang hidup dan ada masanya perkara seperti ini tidak boleh dijangka," ujar Ashraf yang ketika ini sedang mendapatkan rawatan susulan di Pusat Perubatan Universiti Malaya (PPUM).

  ________ IKLAN ________ Terbukti berkesan apabila ramai yang guna kata wangi, mudah serap dan mampu merawat kulit dalam masa singkat untuk lebih halus dan cerah. Nak beli kat store pun kadangkala habis takda stock. Semuanya gara-gara racun tik tok. Bagi yang bertunang atau nak mendirikan rumah tangga, elok cuba guna ni untuk hari bahagia. Tak mahal, murah je kerana harganya mampu milik.Beli kat offical store je..!  KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ZUL ARIFFIN: "SAYA SUDAH BERI KERJASAMA PENUH KEPADA SKMM..."

Dipanggil ke ibu pejabat Suruhanjaya Komunikasi dan Multimedia Malaysia (SKMM), Cyberjaya, bagi memberikan kerjasama sepenuhnya untuk membantu siasatan berhubung isu babak panas dalam drama 'Perempuan Itu', pelakon Zul Ariffin tampil memaklumkan dia sudah pun selesai berurusan di suruhanjaya terbabit pada Selasa.

"Hari ini, Saya sudah memberi kerjasama penuh kepada pihak Suruhanjaya Komunikasi dan Multimedia (SKMM) berhubung siasatan berkaitan penerbitan drama bertajuk 'Perempuan Itu'," tulisnya ringkas.

Terdahulu, menerusi laporan media pada Selasa, Menteri Komunikasi dan Multimedia, Tan Sri Annuar Musa memanggil pelakon lelaki terbabit dan akan disiasat mengikut Seksyen 233 Akta Komunikasi dan Multimedia.

"Proses undang-undang berjalan. Pelakon, Zul Ariffin akan disiasat di bawah Seksyen 233 Akta KMM kerana 'posting' YouTube yang menyalahi undang undang," katanya menerusi Twitter beliau.

Nama Zul Ariffin menjadi panas selepas babak lakonannya mendukung pelakon baharu, Siti Hariesa untuk sebuah drama di televisyen baru-baru ini tular.

Hal itu telah mencetuskan pelbagai reaksi dalam kalangan netizen. Bagaimanapun, video yang bertujuan untuk promosi drama itu telah dipadamkan dari akaun media sosialnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AKTIVITI PROMOSI 'LAVIDA COIN' DIHENTIKAN

"Moga Allah Mudahkan urusan LAVIDA COIN.. DOA YE SAYANG. Bagi bagi sepenuh kerjasama atas arahan SC. Bg memudahkan pihak mrk membuat PENELITIAN terhadap Lavida Coin.

"Sayang tunggu hingga sy update lagi ye," maklum usahawan kosmetik, Datuk Seri Vida yang hadir dengan kenyataan rasmi berhubung perkara berkenaan.

Sebelum ini, Datuk Vida pernah menyatakan bahawa pihaknya akan berbincang dengan bank negara mengenai status wang kripto Lavida Coin.

Menurut kenyataan yang dikongsikan di laman sosial tersebut, buat masa sekarang, pihaknya memberhentikan aktiviti promosi sepanjang Suruhanjaya Sekuriti Malaysia membuat penilitian lanjut.

Klik untuk gambar besar

Melalui perkongsiannya itu juga ada kecaman namun dalam masa yang sama turut menerima sokongan dan nasihat dari peminat yang mengharapkan agar DSV mengusahakan perniagaan lain selain 'Lavida Coin'.

Isu berkaita Lavida Coin ini hangat diperkatakan apabila Vida sendiri mahu menukar hadiah rantai yang didakwa palsu oleh juara Gegar Vaganza musim ke-4 (GV4) iaitu penyanyi Aisyah.

Namun melalui kenyataan Bank Negara, 'Lavida Coin' tersenarai di dalam Amaran Pengguna Kewangan.

www.myartis.com / Sumber: Instagram Datuk Seri Vida

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SERTAI MAJLIS AGAMA - NETIZEN PUJI KEMESRAAN ANTARA ERRA FAZIRA & LISA SURIHANI

"Alhamdulillah malam yang indah bila dapat berkumpul dengan sahabat dan insan yang baik dan dihormati.. Moga ini menjadi asbab utk kita terus istiqomah mencari syurga.. Moga dengan izinNya pertemuan pertama ini memberi perspektif baru dalam kita menyebarkan perkongsian kepada semua..

"InsyaAllah, Amin," tutur pelakon Erra Fazira yang baru-baru ini ada memuat naik video serta meluahkan rasa syukur dapat berkumpul dengan rakan selebriti dalam majlis anjuran pendakwah terkenal, Ustaz Wadi Annuar.

Menerusi entri itu, Erra berkata meskipun pertemuan itu hanya sebentar namun ada ilmu bermanfaat serta berharap menjadi asbab untuknya terus istiqamah.

Klik untuk gambar besar

Melihat pada video yang dikongsikan, dapat dilihat suasana dalam majlis tersebut serta kelihatan pelakon Lisa Surihani berbual bersama Erra serta beberapa selebriti lain.

Isteri kepada Yusry Abdul Halim ini yang dilihat turut meninggalkan komen pada entri itu meluahkan rasa gembira dapat bertemu dengan Erra pada majlis ilmu tersebut.

Perkongsian Erra itu mendapat pelbagai reaksi daripada netizen yang memuji sikap terbuka kedua pelakon itu serta menjaga silaturahim. Malah, ada yang mengagumi kedua selebriti itu yang sudah move on dari kisah lama.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"TAK PERLU PROVOKE... SAYA OKEY SAJA" - MK CLIQUE MALAS LAYAN VIDEO 'MINTA KISS' KELUAR LAGI

Sejak Ahad lalu, video lama aksi manja penyanyi rap MK bersama anggota kumpulan K-Clique yang lain kembali menjadi bualan netizen sejak Ahad. Perkara tersebut seakan sengaja mahu mencetuskan provokasi.

Paparan skrin daripada video yang pernah dikongsikan pada 2019 itu dikongsikan semula menerusi Twitter: "Ini ke pujaan hati perempuan semua?" tulis pengguna tersebut.

Bagimanapun MK atau nama sebenarnya Muhammad Hairi Amin Hamdan, 24, ketika dihubungi berkata dia enggan terpedaya dengan cubaan provokasi terhadapnya. Klik untuk gambar besar
"Saya malas dah nak layan benda tu. Tak perlu la provoke benda tu lagi. Saya okey saja apa orang nak cakap fasal saya. Saya tak nak komen apa-apa lagi tentang perkara ini.

"Saya tak kisah apa orang buat pada kami kerana yang penting K-Clique selamat, kerja kami okey dan InsyaAllah rezeki lebih luas," katanya.

Terdahulu, MK turut menulis di Instastory berhubung perkara berkenaan: "Macam-macam cara orang guna mahu jatuhkan, memburukkan dan sebagainya. Tapi tak apa, saya okey. Buat apa kamu buat, InsyaAllah menjadi rezeki yang baik untuk saya," tulisnya.

Bukan itu sahaja, MK juga tidak malu berkongsi pautan video berkenaan untuk tatapan umum. Sebelum ini, MK turut pernah terpalit dengan pelbagai kontroversi termasuk ketika penyanyi itu dicium seorang wanita ketika wefie bersama peminat.

Ia disusuli dengan isu muzik dan lirik lagu yang diketengahkan kumpulan itu yang didakwa berunsur lucah gara-gara lirik double meaning yang digunakan mereka di dalam lagu-lagunya. Bukan itu sahaja isu mengaitkan MK yang memakai aksesori berupa rantai dan gelang emas turut hangat diperkatakan netizen.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"DIA MASIH ISTERI SAYA & HUBUNGAN KAMI TAK ADA MASALAH" - ARIFF AZIZ

"Saya tahu, pelbagai andaian timbul apabila kami jarang memuatnaik gambar bersama di laman sosial. Itu hak peribadi kami dan orang luar tidak seharus menjadikan perkara itu sebagai isu. Dia masih isteri saya dan hubungan kami tiada masalah, sekalipun jarang memuatnaik gambar bersama.

"Lagipun, isteri sekarang berada di Vietnam atas urusan kerja," jelas pelakon Ariff Aziz yang mempunyai cara tersendiri bagi menepis spekulasi rumah tangganya bersama penerbit, Datuk A Aida yang dikatakan sedang bermasalah.

Ariff, 30, berkata single sulung,'Terubat Rindu' yang ditujukan buat isteri tersayang menjadi bukti rumah tangga yang didirikan sejak 21 Julai tahun lalu masih bahagia.

ujar Ariff, lagu ciptaan Asfan Shah, manakala lirik nukilannya sendiri itu menggambarkan perasaan sebenarnya terhadap isteri, bermula dari awal perkenalan mereka.

"Lagu berkonsepkan pop ini memang saya dedikasi khas buat isteri. Sejak awal perkenalan, saya melihat kemuliaan hati isteri dan mengingatkan diri supaya tidak memandang seorang hanya dari luaran. Alhamdulillah, jodoh kami kuat," katanya.

Tambah Ariff, dia sudah bersedia untuk memikul tanggungjawab sebagai bapa, namun masih menanti rezeki dikurniakan cahaya mata.

"Kami masih mencuba, cuma belum ada rezeki. Mungkin belum masanya, memandangkan masing-masing sibuk. Tambahan pula, saya terikat dengan jadual pengajian selepas menyambung pengajian Sarjana dalam bidang Teknologi Maklumat dan Multimedia.

"Baru empat bulan saya sambung belajar dan sedang menyiapkan beberapa tugasan. Atas sebab itu, saya tidak dapat menemani isteri ke Vietnam," ujarnya.

Ariff yang bermula sebagai model pernah menganggotai kumpulan vokal, Carla Band bersama Harris Baba pada 2016, sebelum masing-masing membawa haluan sendiri. Selain 'Terubat Rindu', Ariff juga mempunyai dua lagu ciptaannya yang masih belum dilancarkan.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"HANG PERNAH JATUH TAPI HANG PILIH UNTUK BANGKIT" - DA'I SYED DIPUJI BANTU GOLONGAN TERJEJAS

"Semoga terukir senyuman. Tidak kira bangsa atau agama, kita adalah manusia. Aku pernah begini, walau dirimu sudah tinggi di langit, jangan lupa kaki mu masih lagi berada di bumi!

"Alhamdulillah untuk harini, esok sambung. Sebenarnya ramai yang DM mohon bantuan, bila baca 'keluhan & rintihan' mereka mashallah, tak terkata bila baca. SEDIH! Ini sahaja saya mampu," itulah kata pendakwah bebas, Da'i Syed menerusi laman Instagram miliknya.

Dalam perkongsian tersebut, Da'i Syed atau nama sebenarnya Syed Shah Iqmal Syed Mohammad Shaiful, 26, memuat naik foto serta video dimana dia tampil memberikan bantuan kepada golongan yang terjejas pendapatan sepanjang pelaksanaan Perintah Kawalan Pergerakan Penuh (total Lockdown).

Klik untuk gambar besar

Menerusi video berdurasi 51 saat itu, Da'i Syed menghantar pelbagai jenis bantuan makanan keperluan harian beripa beras dan telur yang diagihkan kepada beberapa kediaman rumah pangsa di sekitar Lembah Klang.

Bukan itu sahaja, bantuan juga turut diberikan kepada pelajar-pelajar universiti yang terkandas di kampus sepanjang tempoh total lockdown dilaksanakan. Sementara itu di ruangan komen, ramai wargamaya memuji penghantaran bantuan yang disalurkan oleh penyanyi ini dan berharap sedikit sebanyak dapat meringankan beban mereka yang terjejas.

"Tabik kat hng. Walaupun hang pernah jatuh tapi hang pilih untuk bangkit. Teruskan sebar kebaikan untuk ummah. Let th past make you strong. May Allah ease everything. - "Alhamdulillah semoga DS sekeluarga dimurahkan rezeki dan dipermudahkan urusan," kata seorang wargamaya.

"Semoga apa yang Syed lakukan berbalik kebaikan kepada anda sekeluarga. Semoga dipermudahkan urusan untuk next misi, amen. - "Dalam apa perkara pun, cubalah pandang sisi baiknya.

"Dia tebus kesilapan dan kesalahan yang lalu dengan berbuat kebaikan. Kita manusia di dunia ni tiada yang perfect. Doakan yang baik-baik," antara komen-komen wargamaya.

Sehingga kini, video tersebut telah menerima lebih 21,000 tanda suka daripada pengikutnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SOALAN BODOH DARI ORANG CERDIK" - ISSEY BERANG DITANYA RUMAH PUSAKA

"Salam Issey... rumah arwah tu ada plan apa-apa? Kekal atau jual?" demikian soal seorang individu kepada pelawak dan penyampai radio Suria FM, Issey Fazlisham yang baru seminggu kehilangan ibu tercintanya, Asiah Haron.

Dek kerana itu, Issey meluahkan rasa berang apabila seorang individu bertanyakan soalan rumah pusaka peninggalan Allahyarham ibunya. Berdasarkan paparan skrin aplikasi Whatsapp yang dimuatnaik, individu berkenaan bertanya soalan sekiranya Isset berhasrat untuk menjual rumah pusaka peninggalan arwah ibunya itu.

Ia berikutan tindakan individu berkenaan seolah-olah tidak sensitif atas kehilangan arwah ibunya: "Contoh soalan bodoh dari orang yang cerdik. Tidak mengapa, tunggu saya balik Kelantan. Kita jumpa. Arwah mak baharu seminggu, orang tanya soalan begini," ujarnya.

Issey berkongsi perkara itu menerusi laman Instagram miliknya pada Sabtu. Terdahulu, Issey memaklumkan ibunya telah meninggal kerana serangan jantung ketika usia 62 tahun di Hospital Universiti Sains Malaysia (HUSM), Kubang Kerian, Kelantan.

Klik untuk gambar besar

www.myartis.com / Sumber & foto: mStar & Instagram Issey Titan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SEKALI LAFAZ -  ANZALNA NASIR & HANIF ZAKI KINI SAH SUAMI ISTERI

Tahniah diucapkan buat Anzalna Nasir atau nama penuhnya Nur Anzalna Md Nasir yang telah selamat disatukan dengan pilihan hatinya, Mohamad Hanif Mohamad Zaki dengan sekali lafaz dalam satu majlis nikah yang diadakan di Hotel Seri Pacific, Kuala Lumpur hari ini.

Pasangan ini dinikahkan oleh bapa Anzalna sendiri, Prof Madya Dr Md Nasir Ibrahim dengan disaksikan Pendaftar Perkahwinan Cerai Rujuk Jabatan Agama Islam Wilayah Persekutuan, Mohd Abdul Nasir Abdullah.

Dalam majlis tersebut, anak kelahiran Pulau Pinang ini menerima mas kahwin sebanyak RM1,000 manakala wang hantarannya pula tidak diketahui.

Bagi barang hantaran pula, Anzalna telah menyerahkan sembilan dulang hantaran berbalas tujuh daripada Hanif.

Antara barangan hantaran daripada pihak Anzalna ialah barangan elektronik, jam tangan, coklat, kek, pewangi, sirih junjung, set persalinan, cincin dan sejadah. Barang hantaran pihak lelaki pula terdiri daripada beg tangan, tepak sirih, telefon bimbit, cincin, set telekung, wang hantaran dan gelang tangan.

Anzalna dan Hanif sudah mengenali sejak lebih sedekad, namun hanya serius bercinta lima tahun lalu.

Difahamkan, mereka bakal diraikan dalam dua majlis resepsi masing masing akan dilangsungkan pada 27 Februari dan 3 April ini.

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


"KOYAK BETUL RUPANYA" - AMIN IDRIS TAK GENTAR TUNTUTAN RM1 JUTA USTAZ ABU

Nama Ustaz Abu Syafiq ketika ini sedang hangat diperkatakan selepas kenyataannya yang dikatakan seolah-olah mempertikaikan perkongsian di Facebook Ustaz Ebit Lew. Menurutnya, berkongsi gambar dan video orang miskin yang  susah adalah perbuatan haram kerana dikhuatiri boleh mengaibkan mereka.

Meskipun tidak menyatakan status itu ditujukan kepada siapa, namun netizen membuat andaian bahawa kenyataan berkenaan ditujukan kepada Ustaz Ebit Lew. Rata-rata netizen kurang senang dengan apa yang dikatakan olehnya dan mengecam pendakwah itu.

Namun, Ustaz Abu Syafiq menegaskan dia tidak akan memohon maaf terhadap Ustaz Ebit Lew kerana jelasnya kenyataan yang ditulis mengenai menjaga aib ketika memberi sumbangan bukan ditujukan kepada pendakwah terkenal terbabit.

Klik untuk gambar besar

Terkini, muncul pula kontroversi baru diantara Ustaz Abu Syafiq dengan penceramah bebas dan personaliti TV, Amin Idris sehingga didakwa kes itu bakal dibawa ke mahkamah. Kes tersebut dikatakan bermula berikutan isu status di Facebook Ustaz Abu Syafiq yang didakwa mengeluarkan kenyataan negatif terhadap Ustaz Ebit Lew, kemudian akaun Facebooknya dinyahaktif kerana dikatakan telah digodam.

Perkara itu mendapat perhatian Amin Idris yang tampil memberikan teguran di atas tindakan Ustaz Abu Syafiq itu dan rata-rata netizen menyokong dengan apa yang dikatakan oleh Amin Idris. Bagaimanapun, Amin Idris memaklumkan menerima mesej dari Ustaz Abu Syafiq agar dia memohon maaf secara terbuka.

Malah, Amin Idris berkata dia baru menerima surat daripada peguam Abu Syafiq menuntut RM1 juta berserta permohonan maaf. Melihat pada perkongsian di Facebook, Amin Idris memberitahu menerusi surat tuntutan tersebut, peguam Abu Syafiq berkata disebabkan perkongsiannya sebelum ini anak guamnya telah menerima pelbagai reaksi negatif daripada masyarakat dan kecaman.

Menerusi surat tersebut, Abu Syafiq menuntut Amin Idris meminta maaf tanpa syarat di semua medium dan permohonan tersebut mesti diluluskan oleh beliau: "Menurut peguam Abu Syafiq, posting tersebut telah menyebabkan anak guamnya menerima pelbagai reaksi negatif daripada masyarakat, beratus-ratus kecaman, ugutan dan komen sinis yang tidak benar.

Malah, Amin Idris berkata di beri tempoh 7 hari untuk membuat permohonan maaf dan membayar RM1 juta kepada Ustaz Abu Syafiq. Tidak gentar dengan tuntuan saman itu, Amin Idris berkata dia tekad untuk membawa kes tersebut ke mahkamah.

Terbaru, setelah berbincang dengan peguamnya, Amin Idris berkata dia tidak akan memenuhi tuntutan tersebut dan tekad untuk berlawan dengan pendakwah tersebut mengikut prosedur undang-undang. Dalam pada itu, Amin Idris turut memohon rakyat Malaysia untuk mendoakannya.

"Semalam, saya telah mengarahkan peguam yang mewakili saya untuk membalas surat tuntutan dari Abu Syafiq (Rasyiq Alwi). Setelah brainstorming bersama peguam, team research, saya nekad untuk TIDAK MEMOHON MAAF & MEMBAYAR GANTI RUGI RM1 JUTA seperti mana dituntut Abu Syafiq. Jadi, Ustaz Abu Syafiq... it's official. KITA LAWAN di mahkamah. Mohon rakyat Malaysia doakan saya," tulisnya.

Terdahulu Amin Idris telah menulis sebuah posting di laman sosial menyebut nama Abu Syafiq sebagai seorang yang suka mengata, memaki hamun dan memfitnah orang lain. Menerusi posting tersebut Amin Idris turut mendakwa Abu Syafiq menghubunginya menerusi mesej peribadi FB memintanya memohon maaf.

www.myartis.com / Sumber & foto: Rotikaya & Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HIJJAZ: "UNIC TIADA HAK, SESIAPA BOLEH" - FITRI HARIS ENGGAN KOMEN

"UNIC tak ada hak nak larang mana-mana bekas anggota kumpulan menyanyikan lagu kumpulan itu. Dari segi undang-undang, tak ada siapa yang boleh halang. Tindakan Fitri atau Hafiz menyanyikan lagu UNIC tidak salah. Lagu adalah umum dan sesiapa saja boleh menyanyikannya.

"Bagi saya, isu sebegini tak perlu timbul. Secara peribadi, saya tak ada masalah pun. Mungkin ada masalah dalaman membabitkan mereka hingga tercetusnya isu ini," kata komposer Munif yang tampil bersuara.

Beliau bersuara berhubung tindakan anggota UNIC yang didakwa melarang bekas anggota kumpulan itu Fitri Haris menyanyikan lagu mereka.

Menurut Munif yang juga komposer lagu 'Ainul Mardiah' itu, tindakan UNIC adalah tidak wajar kerana hak cipta milik Hijjaz Records. Kata Munif, sesiapa sahaja boleh menyanyikan lagu kumpulan itu sama ada bekas anggota atau penyanyi lain.

Dalam masa sama, Isman yang juga komposer lagu 'Hanya Tuhan Yang Tahu' berpendapat UNIC tidak layak bertindak sedemikian.

Klik untuk gambar besar

"Apa hak mereka nak halang Fitri nyanyi lagu UNIC? Fitri pun bekas anggota kumpulan itu. Lagi pula, ketika bersama UNIC, Fitri yang lebih dapat perhatian bukan saja daripada segi personaliti tetapi juga vokal.

"Sekarang dalam UNIC anggota asal yang tinggal adalah Bazli. Jadi, kenapa dua anggota lain nak sibuk? Apa hak mereka? Sepatutnya, Hijjaz Records yang berhak nak halang bukan mereka. Ini kerana kebanyakan lagu UNIC adalah hasil ciptaan kami," ujarnya.

Menurut Isman lagi, UNIC sepatutnya berterima kasih kepada bekas anggota lain kerana masih sudi menyanyikan lagu kumpulan itu.

"Saya suka cara Fitri datang berjumpa dan minta izin ketika nak merakamkan semula lagu 'Hanya Tuhan Yang Tahu' dalam versi solo. Bagi saya, ia bagus. Begitu juga dengan Hafiz yang mana akan minta izin setiap kali nak menyanyikan lagu ciptaan kami. Sepatutnya, UNIC kena berterima kasih dan bukannya halang," tuturnya.

Sementara itu, bekas bekas anggota kumpulan UNIC, Fitri Haris, 33, berkata yang dia perlu mendapatkan nasihat daripada pihak pengurusan terlebih dahulu sebelum membuat kenyataan kepada umum.

"Saya masih dalam keadaan terkejut. Buat masa ini, saya tidak mahu komen apa-apa berhubung isu berkenaan. Sekarang, saya berada di tempat yang pengurus sendiri pun tidak tahu nak buat macam mana?

"Saya juga mengelak daripada membuka media sosial kerana tidak mahu membaca komen netizen," kata Fitri yang akan mengeluarkan kenyataan berkaitan kemelut membabitkan anggota kumpulan nasyid itu dalam masa terdekat.

Dalam pada itu, pengurus kepada Fitri Haris memberitahu tidak jelas mengapa penyanyi tersebut dilihat tidak menghormati bekas kumpulannya, UNIC.

Pengurusnya yang dikenali sebagai El berkata mereka sebelum ini berjumpa hanya membincangkan identiti tetapi tidak menyentuh mengenai lagu-lagu UNIC.

El memberitahu, Fitri terpaksa membatalkan segala projek berkaitan UNIC demi menghormati kumpulan nasyid tersebut.

"Bahkan projek berkaitan UNIC sekali pun terpaksa dibatalkan demi kerana menghormati dan untuk mencari identiti sendiri sehingga beliau terpaksa pakai kain pelikat untuk menampilkan identitinya.

"Andai Fitri tidak menghormati UNIC, di bahagian mana? Malah Fitri juga tidak menumpang populariti sebagaimana yang didakwa," tegas El.

www.myartis.com / Sumber: Astro Gempak & Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


POLIS SAHKAN TERIMA LAPORAN JURURAWAT DAKWA JADI MANGSA PENDAKWAH MUDA

Jika sebelum ini ramai wanita yang membuat laporan polis berhubung dakwaan kes seksual membabitkan seorang pendakwah muda, terkini nampaknya timbul seorang lagi wanita tampil membuat laporan polis di Shah Alam berhubung dakwaan yang sama.

Pihak polis mengesahkan menerima laporan wanita berusia 26 tahun merupakan jururawat swasta di Kuala Lumpur mendakwa menjadi mangsa pada Disember tahun lalu selepas mula berkenalan dengan suspek pada Mac 2018.

Ketua Polis Selangor, Datuk Noor Azam Jamaluddin berkata modus operandi yang dilakukan suspek masih sama dengan berkenalan di media sosial sebelum berpura-pura mengajak keluar makan dan membawa pulang ke rumahnya.

Katanya lagi, pihak polis akan menjalankan siasatan dengan adil dan akan lihat dari semua sudut dengan mengumpul bukti serta maklumat berhubung laporan tersebut.

Dalam pada itu, Datuk Noor Azam Jamaluddin berkata, susulan laporan yang dibuat wanita itu, setakat ini pihaknya telah menerima sembilan laporan polis melibatkan pendakwah berkenaan.

Sebelum ini, pendakwah tersebut telah ditahan semasa memberikan keterangan di balai Polis Shah Alam. Namun, tidak lama selepas itu, pihak polis menerima dua lagi laporan di balai Polis Petaling Jaya iaitu pada 29 November dan 30 November.

Susulan laporan tersebut, suspek berusia 25 tahun itu telah direman sekali lagi bermula semalam sehingga Jumaat ini bagi membantu siasatan berhubung laporan kedua-dua kes tersebut.

www.myartis.com / Sumber: Sinar Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LAWAT ABBY DI HOSPITAL - NORMAN ADAKAN DOA SELAMAT, SOLAT HAJAT

Pelakon Norman Hakim menerusi laman Instagram miliknya telah berkongsi foto dirinya melawat Abby Abadi yang kini terlantar di hospital disebabkan tekanan darah tinggi. Turut kelihatan dalam foto berkenaan adalah isterinya, Memey Suhaiza, suami Abby sekarang, Muhammad Faizal Zakaria dan anak perempuan, Marissa Dania Hakim.

Dalam entri tersebut, Norman memohon agar orang ramai mendoakan kesihatan bekas isterinya itu. Norman atau nama sebenarnya, Mohamed Nurhakim Zaidon, 43, berkongsi foto dirinya melawat wanita berkenaan. Turut kelihatan dalam foto berkenaan adalah isterinya, Memy Suhaiza dan suami Abby sekarang, Muhammad Faizal Zakaria.

"Syafakillah. Mohon sama-sama doakan Mama (Abby) dipermudahkan untuk kesembuhan terutama dari darah tingginya dan bayi dalam kandungan. Insya-Allah malam ini akan diusahakan sekali doa selamat serta solat hajat untuk kesembuhan mama," tulis Norman.

Terdahulu, Abby atau nama sebenarnya, Arbaiyah Abdul Manan, 42, dimasukkan ke sebuah pusat perubatan pada Ahad disebabkan tekanan darah tinggi. Pelakon yang cukup dikenali menerusi drama kepolisan 'Gerak Khas' itu kini hamil dan usia kandungan sudah mencecah 23 minggu.

Klik untuk gambar besar

www.myartis.com / Sumber & foto: Kosmo & Instagram Norman Hakim

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MUATNAIK FOTO BERSAMA - NAZIM OTHMAN & FATIN AFEFFA DIDOAKAN BERTEMU JODOH

Baru-baru ini, aktor Nazim Othman dan aktres Fatin Afeefa yang pernah gagal dalam perkahwinan masing-masing telah memuatnaik gambar bersama di laman Instagram mereka.

Susulan itu, ruangan komen di Instagram kedua-dua selebriti ini dihujani dengan pelbagai komen positif yang mendoakan agar mereka berdua bertemu jodoh.

Iyerlah, memang kelihatan sama cantik dan sama padan. Dua-dua pun single mingle. Tak ada istilah rampas merampas. Sweet sangat-sangat.

Klik untuk gambar besar

Kalau dua-dua bercinta memang sangat-sangat secocok. Seorang hensem macam ahli kumpulan BTS, seorang lagi cun macam Blackpink. Terbaik sangat!!!

Apa-apa pun, kita doakan yang terbaik buat Nazim Othman dan Fatin Afeefa. Pastinya kedua-dua mereka ingin 'move on' selepas rumahtangga yang dibina runtuh. Mana tahu memang jodoh kan? Insya Allah.

www.myartis.com / Sumber & foto: Beautifulnara, Instagram Nazim Othman & fatin Afeefa

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA HARAP DAPAT HAK JAGA ANAK SULUNG" - AWIE

"Saya harap sesuatu yang baik berpihak kepada saya selepas apa yang saya usahakan dan perjuangkan selama ini bersama peguam saya. Saya juga berharap saya tidak lagi teraniaya

"Saya berpuas hati dengan keputusan hari ini, apa yang saya cakap semua relevan dan sah tapi sering dipertikaikan pihak sebelah sana (Rozana)," kata Awie yang berharap keputusan mahkamah berkaitan hak penjagaan anak sulung mereka, Putera Ahmad Merrah, 9, akan berpihak kepadanya dan juga berharap apa sahaja yang diusahakan selama ini daripada awal terutama berkaitan anak-anaknya membuahkan hasil.

Awie atau nama sebenarnya, Ahmad Azhar Othman, 48, selaku responden hadir bersama peguam syarie, Mohd Syafiq Norizan.

Terdahulu Mahkamah Tinggi Syariah Wilayah Persekutuan pada Isnin menggantung keputusan kes tunjuk sebab berhubung kegagalan penyanyi itu mematuhi arahan mahkamah membabitkan hak penjagaan sementara anak sulungnya yang sepatutnya berada bawah jagaan bekas isteri, Rozana Misbun serta pembayaran kos mahkamah masing-masing berjumlah RM900 dan RM5,000.

Keputusan kes tersebut akan diputuskan selepas selesai semakan di Mahkamah Rayuan Syariah pada Oktober 2016.

Keputusan dibaca oleh Pendaftar Mahkamah Tinggi Syariah, Nur'Azura Jamaluddin di dalam bilik pendaftar.

Rozana, 38, hadir bersama peguam yang mewakilinya, Nor Azmi Mohd Arif.

Sementara itu, peguam mewakili Rozana Nor Azmi Arif berkata, pihaknya menunggu keputusan tentang tiga perintah yang dilanggar oleh penyanyi itu pada Oktober depan.

"Kes hari ini ditangguhkan pada 22 Oktober untuk semakan berkaitan pihak kami kemukakan. Setakat ini kena tunggu dalam tempoh dua bulan itu. Tentang keyakinan untuk menang itu saya tidak boleh komen kerana ia terpulang kepada mahkamah yang putuskan berdasarkan fakta-fakta kes, biarlah mahkamah putuskan," katanya.

Pada 2 Disember 2015, Mahkamah Tinggi Syariah Wilayah Persekutuan membenarkan permohonan Rozana Misbun bagi mengeluarkan notis tunjuk sebab terhadap vokalis kumpulan Wings itu atas keingkarannya berhubung perintah hak penjagaan anak sulung mereka, Putera Ahmad Merrah, 8, yang diberikan kepada Rozana.

Dalam permohonan itu Awie, berdepan hukuman penjara maksimum enam bulan atau denda sehingga RM2,000 sekiranya gagal memberikan tunjuk sebab mengapa dia tidak boleh dikenakan hukuman berkenaan kerana ingkar perintah mahkamah.

Sementara itu mahkamah turut memerintahkan penyanyi itu memberikan tunjuk sebab bagi menjelaskan kegagalannya membayar dua kos mahkamah berjumlah RM5,900 kepada Rozana.

Dua lagi anak hasil perkahwinan Awie dan Rozana iaitu Putra Ahmad Rezzki, 8, dan Putri Qaseh Antasha, 6, kini berada bawah penjagaan Rozana.

Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


SETIAP MINGGU KENA SWAB TEST - JANNA NICK AKUI TAK TAHAN, PERLUKAN VAKSIN

"I REALLY NEED THE VACCINE. I can’t continue like this. Seminggu sekali kena swab test. Setiap kali masuk new set kena swab test.
Setiap kali masuk new tv program kena swab test. Setiap kali kena masuk new building kena swab test.

"I understand that at the moment, this is the only option we have to keep everyone safe. I just hope the vaccine really works & things can go back to normal," tutur pelakon dan pengacara Janna Nick Menerusi satu perkongsian di laman Instagram.

Pengacara program Melodi itu memuat naik video menjalani ujian calitan itu dan dilhat menahan sakit selepas sampel pada bahagian hidungnya diambil.

Dalam entri tersebut, Janna mengakui dia sudah tidak tahan lagi menanggung kesakitan apabila perlu membuat swab test setiap minggu.

Klik untuk gambar besar

Perlu melakukan swab test setiap kali memulakan sebuah penggambaran atau rakaman program, Janna berharap akan mendapat vaksin secepat mungkin.

Selain swab test dan vaksin, Janna dalam masa sama turut juga mengucapkan Selamat Hari Wanita Sedunia kepada kaum wanita di luar sana yang disambut pada semalam.

"Anyways! HAPPY WOMEN’S DAY! Let's be kind to each other & stop being jealous, lets stop the hatred! Theres no need to feel insecure. We are all beautiful, smart, successful in our own ways," katanya.

KLIK VIDEO DIBAWAH INI UNTUK TONTON

www.myartis.com / Sumber & foto: Rotikaya & Instagram Janna Nick

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR TERKINI ZUAR XPDC

"Saya masih lagi ada membuat show!" Demikian ujar Zuar XPDC ketika ditemui di Sungai Buloh, Selangor. Tambahnya, show terakhirnya ialah ketika rumah terbuka seorang ahli parlimen di Damansara Damai, Selangor baru-baru ini."Orang jemput, saya tetap buat persembahan tak kira siapa atau perbezaan politiknya."Ikhlasnya, show bersama XPDC sekarang memang dah agak kurang, jadi saya ada menjalankan perniagaan baju terpakai secara sederhana. Selain itu, saya juga aktif menjual pelbagai produk kesihatan untuk menampung kehidupan. Alhamdulillah, walaupun untungnya tak banyak, namun saya gembira dengan kehidupan saya sekarang," ujarnya yang sambil tersenyum.(\__/)(='.'=)(")_(")myartis 2009


TETAP DAKWA HIDUPNYA DAIF - AMYZA AZNAN TERUS SELAR HIDAYAH

Didakwa 'scammer' oleh pelakon Amyza Aznan, individu yang menggunakan nama 'Hidayah' itu akhirnya tampil mempertahankan diri bahawa kehidupan benar-benar daif dan rumahnya masih tiada bekalan elektrik. Kenyataan itu ditulis di ruang komen Instagram mStar Online Official yang melaporkan berita ada individu cuba menipu Amyza.

"Saya Hidayah kenapa viralkan saya, saya tak salah. Hantar wakil untuk periksa rumah saya. Tengok dulu macam mana. Hubungi encik Azam, tanya beliau betul kenyataan yang dibuat rumah tiada bekalan elektrik dan suami sakit benar atau tipu. Beliau kenal dan sudah datang melawat," tulisnya.

Hidayah dipercayai menggunakan laporan sebuah akhbar tempatan yang melaporkan tentang dirinya pada tahun 2017 bertajuk '36 tahun hidup daif' bagi meraih kepercayaan orang ramai atas kemiskinan dihadapinya.

Sebelum ini, pada Rabu, Amyza meluahkan rasa marah dan sakit hati apabila ada individu bernama Hidayah yang meminta bantuan kewangan kepadanya kerana kesusahan hidup.

Klik untuk gambar besar

Menurut Amyza, dia sudah membuat semakan di aplikasi mengesan nombor telefon (True Caller) dan mendapat nombor berkenaan sudah dilaporkan sebagai 'scammer pinjam duit' oleh individu lain yang pernah menjadi mangsa.

Sementara itu, status yang dimuatnaik Amyza mendapat reaksi beberapa netizen yang turut menjadi mangsa. Salah seorangnya Baitie Yazid berkata, dia menerima mesej daripada individu yang sama hujung tahun lalu.

Katanya, nama wanita itu terdapat dalam sistem namun bukan sebagai penerima bantuan sebaliknya bantuan ibu bapanya. Dia turut diberitahu aduan atas nama Hidayah itu bukan kali pertama.

Tambahnya, kenyataan yang ditulis berkenaan aktiviti dilakukan Hidayah untuk meminta wang melalui laman sosial Facebook miliknya pernah menjadi viral tahun lalu.

Dalam pada itu, perkongsian status luahan hati Amyza di Instagram mStar Online menjadi medan perbalahan apabila Hidayah mempersoalkan kenapa Amyza tergamak menularkan kesusahannya itu.

Amyza kemudiannya menjawab dan meminta agar wanita itu tidak terus melakukan penipuan dengan menjaja kisah kemiskinannya yang pernah dilaporkan media beberapa tahun lalu.

Terdapat juga rakan artis dan netizen yang menyokong langkah Amyza itu selain menasihati wanita tersebut supaya bekerja untuk mencari rezeki dan bukannya meminta-minta dengan cara menipu.

www.myartis.com / Sumber & foto: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU TAK MUATNAIK FOTO AMYRA - NOORKHIRAH ENGGAN TAMBAH DOSA

"Kalau saya sibuk menjaga aurat saya takkanlah sesuka hati saya nak pamerkan aurat orang lain di sini. Walaupun banyak pendapat tapi saya ambil pendekatan untuk elak mempamerkan aurat wanita lain dalam IG saya," ujar pelakon Noorkhiriah.

Beliau tampil menjelaskan yang dia tidak memuatnaik foto bersama pelakon utama watak 'Nur' iaitu Amyra Rosli adalah disebabkan kerana ingin menjaga aurat wanita itu.

Noorkhiriah atau nama penuhnya, Noorkhirah Ahmad Shapie, 42, berkata, dia cuba untuk mengelak daripada menayang aurat wanita lain di laman sosial Instagramnya.

Pelakon itu berkata demikian bagi menjawab pertanyaan seorang individu yang mempersoalkan mengapa dia hanya memuatnaik bersama pelakon yang membawakan watak 'Ustaz Hamadi' iaitu Azhan Rani berbanding heroinnya Amyra.

Klik untuk gambar besar

Tambahnya, dia akan meminta izin dahulu kepada mana-mana wanita yang tidak menutup aurat jika terdapat dalam video atau foto yang ingin dikongsi di laman sosialnya. Katanya, dia tidak mahu menambah dosa jika melakukan perkara berkenaan.

"Jangan main-main, sehelai rambut pun tetap akan diazab hanya kerana tak fasal-fasal dosa saya bertambah. Sudahlah saya ini pendosa yang ingin ke syurga. Ingat syurga ini murah?," katanya.

Noorkhiriah membawa watak 'Aishah' dalam drama popular 'Nur'  yang ditayangkan pada Ramadan tahun lalu.

Drama 'Nur 2' sedang menjalani penggambaran yang turut melibatkan beberapa pelakon popular lain iaitu Syafiq Kyle, Datuk Jalaludin Hassan dan Fatimah Abu Bakar.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JANJI AFDLIN SHAUKI KEPADA ARWAH DIN BERAMBOI TERCAPAI - 'BAIK PUNYA AH LONG' DIREALISASIKAN

Menerusi entri yang dimuat naik di laman Instagram, pengarah dan pelakon Datuk Afdlin Shauki telah berkongsi cerita dan pengalaman setelah tamatnya penggambaran filem terbaru bawah arahannya yang bertajuk 'Baik Punya Ah Long'.

Afdlin atau nama penuhnya Afdlin Shauki Aksan ini menjelaskan bahawa dia gembira apabila impiannya untuk menerbitkan filem komedi ini telah termakbul dan direalisasikan.

Dalam pada itu, Afdlin sempat memberitahu bahawa dirinya pernah berjanji dengan rakan pelawak seangkatannya dahulu iaitu Allahyarham Din Beramboi untuk menghasilkan filem komedi buat penonton.

Klik untuk gambar besar

"Tak sangka impian untuk merealisasikan filem ini akhirnya menjadi kenyataan. Kadang-kadang aku tertanya buat filem ini untuk apa sebenarnya.

"Banyak sebabnya untuk dikongsikan kepada semua. Tapi antaranya, janji kepada arwah Din Beramboi, rindu bercerita pada penonton cerita-cerita pelik aku yang menghiburkan..," katanya.

Afdlin dilihat sempat mengucapkan terima kasih kepada pihak Astro Shaw dan Petra Vision Work di atas kepercayaan mereka kepadanya dalam menghasilkan filem tersebut.

Mengimbas kembali, Allahyarham Din Beramboi atau nama sebenarnya Mior Ahmad Fuad Mior Badri telah kembali ke rahmatullah pada 2 April 2010 yang lalu akibat terkena jangkitan tikus.

Difahamkan filem 'Baik Punya Ah Long' itu bakal menampilkan beberapa pelakon popular seperti Zizan Razak, Carmen Soo, Aziz M. Osman dan ramai lagi.

  www.myartis.com / Sumber & foto: Beautifulnara & Instagram Afdlin Shauki

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


14 GAMBAR - RAGAM & WAJAH TERKINI INARA, ANAK IDZHAM ISMAIL

"Bersyukur sangat sebab Inara dah selesai melakukan pembedahan dan semakin sihat.

"Seawal kelahiran Inara, daddy asyik tengok Inara dari jauh, tak dapat pegang, tak dapat peluk macam orang lain peluk anak dia.

"Pernah daddy tanya "kenapa Inara yang dipilih" hampir jatuh daddy masa tu bila dapat tahu Inara sakit, hampir mengalah daddy bila buntu untuk cari jalan untuk operation Inara.

Hari-hari daddy ulang alik hospital Shah Alam, tak pernah missed sehari pon sebab daddy asyik rindu je nak tengok anak daddy ni & bagi semangat.

"Alhamdulillah Allah dah bagi Inara ke pangkuan daddy. Daddy dapat peluk dapat dodoi dapat baring sebelah princess daddy ni.

"Sekarang Inara dah pandai kencing dekat daddy masa mandikan. Pandai yak masa daddy basuh badan Inara. Semua tu daddy gelak je walaupon daddy kena mandi semula haha.

Klik untuk gambar besar

"Hari-hari daddy doa tak perlu ke hospital lagi dah. Daddy nak princess daddy ni sihat walafiat, daddy akan sentiasa jaga anak daddy ni dengan cara daddy sendiri.

"Daddy tahu apa yang terbaik untuk princess daddy ni. Terima kasih Allah," tulis pelakon Idzham Ismail mengenai anak sulung hasil perkahwinan dengan Siti Nur Abilah Shamsudin (Bella Sudeen)

Untuk makluman, anak kepada pelakon yang mula dikenali dengan watak Panjang menerusi drama bersiri Juvana ini dilahirkan di Hospital Shah Alam pada 24 Mei lalu.

Ketika kelahiran Inara, pakar dari hospital Serdang mengesahkan anak perempuan pasangan ini mempunyai komplikasi jantung yang dipanggil Transposition of Great Arteries (TGA).

Pada 19 Jun lalu, pembedahan ke atas Inara telah berlangsung selama tujuh jam dan ia berjaya dilakukan dengan sempurna oleh pakar bedah IJN.

Alhamdulillah... Inara kini semakin sihat sejak menjalani pembedahan tersebut. Semoga Inara membesar dengan penuh kasih sayang dan mendapat rahmat daripada Allah SWT.

www.myartis.com / Sumber: Idzham Ismail IG & Bella Sudeen IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


NABIL ANGGAP TUKAR PENGACARA SATU RISIKO: "KALAU DAH BEST BUAT APA NAK TUKAR"

Semua sedia maklum mengenai program Gegar Vaganza musim ketujuh (GV7) yang bakal menemui penonton tidak lama lagi bermula 11 Oktober depan di Pusat Konvensyen Antarabangsa Putrajaya (PICC), Putrajaya.

Dek kerana itu, ada segelintir masyarakat yang bosan dan mahukan 'muka baharu' dalam menerajui program tersebut. Namun begitu, pengacara Nabil Ahmad tidak peduli kata-kata negatif yang dilemparkan.

Nabil, 37, menganggap ia merupakan rezeki buat dia dan rakan pengacara Jihan Muse untuk terus mengendalikan program realiti popular itu. "Saya dan Jihan tetap kekalkan benda yang sama, sebab kami buat benda
sama itu membuatkan orang nak tengok lagi. Kelainannya adalah pada
peserta tapi perangai tetap sama, macam-macam hal akan jadi. Kalau dah
best buat apa nak tukar," ujarnya.

Klik untuk gambar besar

www.myartis.com / Sumber & foto: mStar & Instagram Nabil Ahmad

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"PERMINTAAN TARIK DIRI TAK DIENDAHKAN" - DEDAH PENGURUS ZAMANI

Semua mengetahui mengenai penyanyi Zamani yang gagal melontarkan suaranya semalam di Konsert Gegar Vaganzamusim ke-5 (GV5) pada minggu ke-5.

Ramai yang terkejut melihat keadaan penyanyi kumpulan Slam ini yang sepatutnya menyanyikan lagu 'Mengapa Perpisahan Yang Kau Pinta' itu hanya diam dan kaku di atas pentas.

Susulan itu, Zamani seharusnya tersingkir namun penaja GV5 iaitu Datuk Aliff Syukri telah pun menggunakan kuasa imuniti miliknya untuk mengekalkan penyanyi tersebut.

Pasti ramai yang tertanya-tanya punca sebenar Zamani gagal menyampaikan tugasannya semalam. Perkara sebenar telah pun dijelaskan oleh juri tetap, Datuk Ramli MS yang mengatakan kehadiran Zamani di atas pentas pada minggu kelima adalah atas kerelaannya sendiri.

Menurut Datuk Ramli MS, Zamani telah pun menunjukkan masalah suara ketika malam latihan. Meskipun tidak sihat, Zamani tetap ingin meneruskan persembahannya.

Klik untuk gambar besar

"Bila Zamani tidak sihat dan dia datang ketika sound check terakhir, masa itu saya terus minta dia pulang dan berjumpa dengan doktor untuk ambil ubat.

"Tapi bila dia datang kembali suaranya semakin teruk dan saya cuba 'modulate' untuk turunkan key nyanyiannya tapi suara dia masih koyak.

"Jadi kami tak paksa pun sebab dia sendiri yang minta jangan 'modulate'. Malah dia tidak pernah kata tidak mahu meneruskan persembahan malam itu.

"Cuma bila muzik sudah mula tadi dia tidak dapat keluarkan suara kerana mengalami sakit tekak yang agak teruk

"Malam ni dia memang tak boleh langsung tapi dia tetap mahu meneruskan persembahan. Sebab itu bila dia cuba nak menyanyi, suara dah tak keluar sebab semakin teruk," jelasnya.

Kekecohan semakin hangat apabila pengurus Zamani iaitu Johan Aziz telah memuatnaik satu status di Facebooknya yang menyatakan penyanyi tersebut ingin menarik diri namun tidak diendahkan oleh pihak produksi Gegarvaganza.

Apa pun, kita doakan agar peti suara Zamani akan semakin pulih untuk persembahan minggu hadapan. Kalau benar-benar tak mampu, cubalah berbincang sekali lagi dengan pihak produksi.

Kegagalan membuat persembahan pastinya sedikit sebanyak memberi impak kepada nama 'legend' Zamani. Sama-sama kita doakan yang terbaik.

www.myartis.com / Sumber: Facebook Johan Aziz & Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BELLA 'PERTAHANKAN PAVITHRA: "KORANG SIBUK BETUL... KONONNYA BELLA ASTILLAH 2.0"

Menerusi akaun Twitter, pelakon dan penyanyi Bella Astillah telah berkongsi pendapat mengenai konflik berlaku kepada YouTuber terkenal, Pavithra yang dilabel sebagai 'Bella Astillah 2.0' oleh warganet. Menurut Bella, warganet tidak sepatutnya menghakimi seseorang atas apa yang berlaku dalam hal rumah tangga.

"Korang (anda) sibuk betul pasal Pavithra dan samakan dia dengan kita (saya) kononnya, dia Bella Astillah 2.0. Hanya kerana dia memilih untuk maafkan suami dia? Anda nak dia buat keputusan yang macam mana? Bercerai terus? Tak payah fikir pasal anak-anak? Pasal rumah tangga? Pasal keluarga?" tulisnya.

Katanya, setiap keputusan yang perlu dibuat pasangan berdepan konflik dalam rumah tangga bukanlah perkara boleh diambil mudah: "Bukan senang nak buat keputusan. Perkahwinan bukan macam main masak-masak dan membabitkan keluarga.

Klik untuk gambar besar

"Anda, nak mereka bercerai? Lepas tu, baru anda nak bersorak? Tak faham apa yang warganet nak. Bila orang bergaduh, suruh fikir tentang kebaikan pasangan dan anak-anak, tapi bila orang berbaik pula, suruh bercerai?" tulisnya.

Mengulas lanjut, Bella juga mengajak warganet supaya menilai diri sendiri terlebih dahulu: "Siap cakap, 'haa, lepas ni mesti kena lagi rabak'. Persoalannya sekarang, siapa kita untuk menghakimi seseorang? Adakah kita cukup sempurna? Adakah kita malaikat? Bagaimana kita boleh tahu tentang masa depan atau apa yang akan jadi? Kita bukan Tuhan dan tak tahu apa takdir kita," tulisnya.

Memperjelaskan lagi kenyataannya, Bella mengingatkan warganet supaya sedar bahawa semua yang dimiliki hari ini hanyalah sementara: "Yang kecewa, tak selamanya kecewa. Yang bahagia, tak selamanya bahagia sebab semuanya hanya sementara.

"Hidup ini macam roda. Sebagai manusia, apa salahnya kita harapkan yang baik-baik saja. Sekiranya hati kita selalu doakan hidup orang baik-baik, Insya-Allah kita pun mendapat kehidupan yang baik," tulisnya.

Menutup ciapannya, Bella menulis satu catatan berbaur jenaka: "Dan saya gembira kerana sekarang, 'Bella Astillah' dah mula ada cawangan," yang disertakan dengan beberapa emoji lucu.

Ciapan Bella diulang ciap (retweet) lebih 5,000 kali dan menerima lebih 8,000 tanda suka di platform media sosial itu. Pavithra adalah YouTuber yang mula meraih populariti menerusi saluran YouTube miliknya dan suami, SuguPavithra dengan mengetengahkan kandungan berkonsep masakan.

www.myartis.com / Sumber & foto: Harian Metro & Instagram Bella Astillah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FADZIL ZAHARI AKUI BERITA PERGOLAKAN RUMAH TANGGA FARID KAMIL & DIANA DANIELLE TURUT BUAT KELUARGA TERKEJUT

"Bagi kami, kalau seseorang tu minta nasihat berkaitan hal rumah tangga, barulah kita bersuara. Kalau tidak, takkanlah kita nak cakap apa-apa.

"Sebagai keluarga, kami kena berikan kata-kata positif," ujar isteri kepada Fadzil Zahari, pelakon Yana Samsudin berhubung pergolakan rumah tangga abang iparnya, pelakon Farid Kamil dan isteri, Diana Danielle, dimana ia sebelum ini hangat diperkatakan.

Suami Yana yang merupakan adik kepada Farid mengakui, berita rumah tangga abangnya itu adalah kejutan untuk mereka.

Menurut Fadzil yang juga pelakon, dia dan keluarga sentiasa berdoa agar ada kata sepakat dan keputusan terbaik untuk Farid dan Diana.

Tambahnya lagi, keputusan yang dibuat perlu melihat pelbagai aspek termasuklah anak-anak.

Klik untuk gambar besar

"Kalau orang ramai pun terkejut, keluarga kami apatah lagi sebab tak ada apa-apa bayangan, tiba-tiba jadi begitu.

"Nak tanya tuan badan pun, kita tak tahu keadaan dia bagaimana. Saya sampaikan kepada mama kalau contact Farid cakap kat dia supaya sabar dan tabah. Adik-adik memang sentiasa doakan dia. Insyaallah.

"Kalau ikutkan saya tak mahu komen. Tapi, apa yang saya boleh cakap, saya doakan mereka dapat kata sepakat terbaik.

"Tak boleh tengok kedua belah pihak sahaja, tapi, kena tengok (kesan kepada) anak-anak juga. Kena ambil kira semua aspek untuk keputusan terbaik," katanya.

Dalam pada itu, Fadzil memberitahu, dia ada bertemu dengan abangnya itu dalam tempoh sebulan terakhir ini.

"Dalam sebulan terakhir ini, saya ada jumpa dia. Kebetulan mak dan abah ada di rumah. Jadi ajak dia lepak sekali.

"Perbualan pun, benda biasa, dan kebanyakan berkisar mengenai kerja dan filem dia. Kalau dia buka cerita, baru kita dengar. Kalau tak , kami pun tak tanya.

"Apa yang boleh kami buat, kami beri sokongan semangat kepada dia. Dia tulis kat media sosial, dia rindukan anak-anak semua. Saya sebagai adik, minta dia bersabar dan sebagainya," jelasnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


5 GAMBAR - SALMA MENTOR NIKAH KALI KEDUA DENGAN AZRI AF9

Akhirnya, juara Mentor 5 Salma dan kekasihnya, Azri AF9 selamat bergelar suami isteri kelmarin. Ini adalah perkahwinan kedua buat Salma di mana perkahwinan pertamanya dulu dia telah dikurniakan seorang cahaya mata perempuan.

Pernikahan tersebut yang berwakil walikan bapa Salma telah diadakan di Masjid Al Kautsar, Tawau Sabah.

Pihak perempuan menerima mas kahwin bernilai RM300 berserta wang hantaran berjumlah RM10,000 termasuk tujuh dulang hantaran.

Klik gambar untuk size besar

"Alhamdulillah, majlis kami berjalan lancar. Jujurnya, tidak ada perancangan rapi untuk majlis kami kerana selepas Azri melamar dan masuk meminang, saya dan keluarga terus terima," ujar Salma melalui Media Hiburan.

"Anak Salma memanggil saya Papa," ujar Azri pula.

Tahniah diucapkan buat mereka berdua!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


7 GAMBAR - GELAGAT TERKINI UNGKU ZARA, ANAK LINDA ONN

Pasti ramai yang ingin melihat gelagat terkini anak sulung penyampai radio terkenal, Linda Onn yang diberi nama Ungku Zara.

Melihat gambar yang dikongsikan oleh Linda di laman Instagram, siapa yang tidak geram dengan gelagat Zara yang kini berusia dua bulan.

Untuk makluman, anak Linda ini dilahirkan pada 24 Februari 2018 di Hospital Canselor Tunku Muhriz (HCTM), Cheras.

Memang comel anak Linda dan semoga pasangan ini dilimpahi kebahagiaan dengan kehadiran orang baru dalam keluarga mereka.

Klik untuk gambar besar

www.myartis.com / Foto: Linda Onn IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


PUTERI BALQIS : "VIDEO TAYANG J*BO HARI-HARI, TAPI BERLAKON SATU APAH AWARD PUN TAKDE"

"Kau ni baru 14 tahun. Tak byk beza pun dgn aku. Tapi cringe kau mengalahkan org tua. Habis semua org kau nak perli dlm video kau, dgn aku yg tak bersalah ni pun kau nak perli, nak bandingkan dgn kecantikan kau.

"Video tayang j*bo hari2, tapi berlakon satu apah award pun takde. Tolongla jgn bagi aku satu set dgn dia. Tak sanggup tgok dia flip hair 20 kali seminit. Bangga dgn bf yg muka tak semenggah tu. Adoii.

"Jgn babitkan aku. Ubat depression aku nak dekat habis ni, hanat," tulis pelakon Puteri Balqis menerusi perkongsian di Insta Story, dimana dia meluahkan rasa bengang terhadap seorang pelakon remaja, namun tidak didedahkan namanya.

Dalam pada itu, Balqis juga berharap tidak bekerjasama lagi dengan pelakon berkenaan kerana tidak mahu melihat sikap pelakon itu yang turut mempunyai teman lelaki sedangkan masih di bawah umur.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


UQASHA DEDAH TERIMA MESEJ PELIK DARIPADA SUAMI ORANG

Menerusi sebuah entri di InstaStories akaun Instagram miliknya, pelakon Uqasha Senrose telah mendedahkan dia menerima mesej pelik daripada seorang lelaki yang sudah berkahwin.

Dalam kiriman mesej tersebut, lelaki tersebut memberitahu yang Uqasha sering hadir ke dalam mimpinya tetapi bukanlah sebagai sesuatu yang tidak senonoh.

Enggan berlaku salah faham, lelaki itu pada masa yang sama mengaku dirinya sudah berkahwin dan mempunyai seorang anak.

Namun, beliau mempunyai perasaan sayang terhadap Uqasha dan ingin sekali berkenalan dengan aktres. Bagaimanapun, beliau tidak ada niat untuk mengahwini Uqasha menjadi isteri keduanya.

Klik untuk gambar besar

Kiriman mesej itu telah dihantar kepada Uqasha pada hari Selasa yang lalu dengan tidak mendedahkan siapa individu tersebut.

Apa perasaan anda jika menerima mesej daripada seorang lelaki yang tidak dikenali tetapi tiba-tiba mahu anda menjadi buah hatinya? Mesti rasa rimas dan seram kan?

Memang rasa seram dan semacam sahaja bila baca mesej tersebut. Apa-apa pun, orang sebegini jangan dilayan, kalau boleh 'block' terus demi keselamatan diri.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ZAMANI TAMPIL MOHON MAAF SELEPAS 3 HARI BERDIAM DIRI

Akhirnya penyanyi Zamani, 47, mengeluarkan kenyataan dengan memohon maaf kerana tidak dapat menyampaikan lagu 'Mengapa Perpisahan Yang Kau Pinta' pada konsert Gegar Vaganza musim kelima (GV5) pada Ahad lalu.

Zamani turut mengucapkan terima kasih kepada peminat, juri tetap, Datuk Ramli MS, Datuk Khatijah Ibrahim serta juri jemputan Datuk AC Mizal dan pengacara GV5 yang memberi sokongan pada malam tersebut.

Malah, penyanyi lagu 'Gerimis Mengundang' ini juga berterima kasih kepada penaja utama program tersebut, Datuk Seri Aliff Syukri yang menggunakan sistem imunuti untuknya.

"Maaf kepada semua kerana tak dapat menyampaikan lagu ini pada malam konsert kelima. Terima kasih pada semua atas sokongan padu yang diberikan pada malam itu. @abgadeksuperfans_official.

Klik untuk gambar besar

"Terima kasih tak terhingga pada @aliffsyukriterlajaklaris diatas pemberian imuniti dan juga pada juri-juri @tokram_ramlims, ibu kathy dan @emyliadac juga pada @jihanmuse @nabilzira," katanya.

Dia yang mengalami masalah peti suara koyak sepatutnya tersingkir dalam persaingan minggu kelima yang berlangsung GV5 yang berlangsung di Auditorium Majlis Bandaraya Shah Alam (MBSA).

Namun, Zamani bernasib baik kerana memperoleh imuniti daripada pengasas produk D'Herbs Terlajak Laris dan berpeluang untuk meneruskan persembahan pada Ahad ini.

Zamani masih belum memberi kata putus mengenai keputusan untuk meneruskan persembahan pada Ahad ini. Dalam pada itu, Zamani turut berterima kasih kepada kru produksi yang menjaganya dan peserta GV5 yang dianggap seperti keluarga.

"Terima kasih team produksi #gegarvaganza5 @gegarvaganzaofficial yang menjaga saya selama ini dan pada semua peserta #gv5 yang seperti keluarga.

"Dan tak pernah putus memberikan sokongan dan dorongan selama ini. Terima kasih atas doa-doa anda semua," katanya.

Dalam pada itu pengurus Zamani iaitu Aalan Ahmad berkata, pihaknya masih dalam proses perbincangan sama ada Zamani akan meneruskan atau tidak persembahannya pada Ahad ini.

"Kami belum buat apa-apa keputusan kerana satu perbincangan akan diadakan bersama pihak Astro bagi mengetahui perkembangan kesihatan Zamani pada petang ini," jelasnya.

www.myartis.com / Sumber: mStar & Instagram Zamani

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA BELUM TERIMA SURAT SAMAN" - ZIELA JALIL

Enggan mengulas lanjut isu disaman RM10 juta daripada penulis novel 7 Hari Mencintaiku iaitu Siti Rosmizah Semail, penerbit Datuk Ziela Jalil menyerahkan segala urusan kepada peguamnya memandangkan ia kini menjadi kes mahkamah.

Dalam masa sama, Ziela mmeberitahu bahawa beliau masih belum menerima surat saman tersebut.

"Saya mendapat nasihat daripada peguam untuk tidak memberikan sebarang komen dan maklum balas. Jadi tunggu saja perkembangan kes ini.

Klik untuk gambar besar

"Lagi pun saya masih belum menerima surat saman daripada pihak Siti Rosmizah. Selepas itu baru kita boleh lihat proses seterusnya," jelasnya.

Semalam penulis novel yang juga penerbit bersama drama 7 Hari Mencintaiku yang ditayangkan di slot Akasia di TV3 tahun lalu itu memfailkan saman fitnah di Mahkamah Tinggi Kuala Lumpur.

Dalam tuntutan itu, Siti Rosmizah mendakwa Ziela mengaibkan dan menjatuhkan reputasinya.

Berdasarkan penyata tuntutan, Siti Rosmizah sebagai plaintif mendakwa pada 9 Februari dan 10 April lalu, Ziela sebagai defendan memuat naik, menyiarkan, menyebarkan dan menghebahkan kenyataan fitnah di laman sosial Instagram miliknya.

Selaku plantif, Siti Rosmizah menuntut injunksi bagi menghalang Ziela daripada mengeluarkan kenyataan fitnah terhadapnya daripada sebarang medium, selain ganti rugi khas, am, teladan, faedah dan kos.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


6 FOTO - 'JIBAM' SELAMAT BERTUNANG DENGAN LISA AF2015

Tahniah kami ucapkan kepada pengacara dan pelakon Akhmal Nazri yang telah selamat melangsungkan pertunangan dengan penyanyi kelahiran AF2015, Allyssa Joanne atau Lisa pada 25 November lalu. Berita gembira itu dikongsi menerusi kemas kini akaun Instagramnya semalam.

Akhmal atau nama penuhnya Muhd Akhmal Mohd Nazri itu juga berkongsi satu foto sedondon memakai busana berwarna ungu bersama tunangnya: "My heart keeps telling me its You, You, You, You, You, You're the One! Assalamualaikum, Tunangku!," tulis Akhmal yang menerima komen dimana ata-rata peminatnya mengucapkan tahniah kepada pasangan ini serta mendoakan agar segalanya berjalan dengan lancar.

"My christmas gift for this year. Hi fiancé. Thanks to my mommy and my future mother in law, mama for the blessings. I'm so lucky to have you both! Mommy, thank you for everything especially during my conversion.

Klik untuk gambar besar

"You were there for me and witness everything. Love you mom! And also to mama, thank you for accepting me to your family. I'm so lucky to have you as my future mother in law. One more step to go, @akhmalnazri," kata Lisa pula.

Akhmal yang terkenal dengan watak Jibam dalam drama bersiri 'Oh My English' itu mengikat tali pertunangan selama setahun sebelum disatukan pada penghujung tahun hadapan. Terdahulu, Akhmal telah melamar gadis bertuah itu awal bulan lalu ketika berkunjung ke kampung halaman Lisa di Bintulu, Sarawak.

www.myartis.com / Sumber & foto: Astro Gempak, Instagram Akhmal Nazri & Allyssa Joanne

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


4 GAMBAR - WAJAH COMEL KATE, ANAK KEDUA CHERYL SAMAD

Gambar terkini anak perempuan kedua Cheryl Samad dan Ng Ping Ho yang bernama Kate yang kini berusia 6 minggu.

Untuk pengetahuan semua, Cheryl selamat melahirkan anak keduanya itu pada bulan April yang lalu.

Anak sulung pasangan ini bernama Stella yang berusia dua tahun lebih.

Jom lihat wajah comel si kecil ni!

Foto: Cheryl IG & Eddie IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


3 FOTO - AKSI DATUK YUSOF HASLAM & ISTERI BERSAMA CUCU, 'SYAIKHUL ISLAM'

Semua sedia maklum bahawa anak kepada Datuk Yusof Haslam, iaitu Syamsul Yusof telah menimang cahaya mata pertama pada 19 April lalu (Rabu) apabila isterinya, Puteri Sarah Liyana selamat melahirkannya.

Dengan kehadiran cucu baru itu, isteri Yusof, Datin Fatimah Ismail nampaknya tak menang tangan melayan cucunya yang comel itu.

Untuk makluman anda, anak Syamsul dan Sarah telah diberi nama Syaikhul Islam.

Klik untuk gambar besar

www.myartis.com / Foto: Patimah Ismail FB

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


NORANIZA IDRIS: "WALAUPUN KECAMAN MEREKA INI SANGAT 'PEDAS', SAYA MASIH  BERSYUKUR..."

"Saya sedar, saya bukan peserta kegemaran dalam GV7. Saya tahu, ada satu kumpulan dari satu 'kawasan' ini yang sering meghentam saya di media sosial. Bila saya di tangga teratas pun, mereka hentam. Bila saya di tangga tercorot pun mereka akan hentam juga.

"Yang menulis kecaman pun, orang yang sama saja. Jadi, tak payah layan sebab saya pun tahu mereka sukakan artis tertentu sahaja. Walaupun kecaman dan kritikan mereka ini sangat 'pedas', saya masih bersyukur kerana sedikit sebanyak, persembahan saya dapat membuka mata mereka.

"Secara tidak langsung, matlamat saya untuk menaikkan semula muzik Irama Malaysia mula menunjukkan tanda positif apabila ramai yang suka bila saya menyanyikan lagu berentak sebegitu," tutur peserta penyanyi Noraniza Idris.

Tahun 2020 tentunya menjadi tahun yang mencabar buat keseluruhan penggiat seni. Di saat ramai yang berdepan pandemik Covid-19, berbeza pula ujian dan dugaan buat Noraniza Idris.

Klik untuk gambar besar

Mendapat jolokan Ratu Etnik Kreatif bukan satu tanggungjawab mudah buatnya, lebih-lebih lagi tatkala melangkah sebagai peserta Gegar Vaganza musim ketujuh (GV7).

Bagi Noraniza, dia tahu dan sedar bahawa dirinya bukan peserta kegemaran netizen memandangkan setiap minggu, sentiasa berdepan pelbagai kritikan 'pedas' di media sosial.

Menurutnya, dia mengabaikan sahaja kata-kata kecaman netizen itu kerana sudah sedia maklum hala tuju mereka dalam menulis komen. Mengulas lagi mengenai kritikan, penyanyi lagu Dikir Puteri itu bagaimanapun melihat apa yang dilaluinya dari perspektif positif.

Menyentuh mengenai persembahannya di pentas akhir GV7 yang berlangsung Ahad ini, Noraniza tidak sabar untuk mempersembahkan lagu Empat Dara versi duet bersama penyanyi jemputan yang juga juara GV4, Aishah.

"Ini kali pertama saya bekerjasama dengan Aishah dalam satu lagu dan apa yang boleh saya katakan, dia sangat komited. Satu lagi yang membuatkan saya teruja adalah untuk mempersembahkan lagu itu dengan cara dan versi kami," jelasnya.

Menurutnya, apabila lagu Empat Dara itu kembali tular baru-baru ini, timbul beberapa isu daripada penggiat seni tradisional yang menganggap bahawa cara persembahan lagu tular itu seperti tidak menghormati karya tradisional.

"Waktu lagu itu kembali tular baru-baru ini, ada penggiat seni tradisional yang meluahkan rasa kekecewaan serta terkilan kerana ia nampak seperti diperlekehkan.

"Seperti yang semua sedia maklum, lagu berentak tradisional jarang sekali mendapat tempat di radio dan TV. Tapi, apabila mendapat liputan dan perhatian, ia seolah-olah dijadikan bahan ketawa," ujarnya.

Namun, Noraniza tidak menganggap bahawa apa yang tular itu sebagai sesuatu yang bersifat negatif: "Jadi, untuk persembahan lagu itu di pentas akhir pada Ahad ini, saya akan cuba seimbangkan supaya tidak ada mana-mana pihak terasa hati," katanya.

Selain 'Empat Dara', Noraniza juga akan tampil mempersembahkan lagu berjudul 'Hutang' yang dipopularkan Floor 88 dan satu lagi 'battle' yang masih dirahsiakan.

www.myartis.com / Sumber & foto: Harian Metro & Instagram Noraniza Idris

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DAPAT JOB DENGAN DSV - AZWAN ALI TANYA PENDAPAT, NETIZEN MINTA TERIMA

"JUST DAPAT OFFER JOBS. TEMUKAN 2 NAMA TER VIRALLL INI ! #OMG. PATUT KER DIVA AA ACCEPT ? DUIT YG ADA PUN SAMPAI MATI MAKAN TAK HABIS ! SO ?," demikianlah tulis pengacara sensasi Azwan Ali atau lebih dikenali sebagai Diva AA.

Rezeki Azwan kini semakin mencurah-curah selepas kembali mengacara dalam musim kedua program realiti terbitan TV3, Lagu Cinta Kita (LCK2). Azwan menjadi bualan ramai dan menerima pujian apabila tampil profesional di pentas tersebut.

Terbaru, Azwan dikatakan menerima satu tawaran untuk menjadi pengacara untuk program game show. Menerusi satu perkongsian di laman Instagram, Azwan memaklumkan mengenai berita gembira itu. Lebih menjadi perhatian, Azwan berkata dia bakal bergandingan dengan usahawan terkenal, Dato’ Seri Vida.

Klik untuk gambar besar

Azwan sempat meminta pendapat daripada peminatnya sama ada perlu atau tidak dia menerima tawaran tersebut. Rata-rata netizen meminta menerima tawaran tersebut dan tidak sabar melihat kedua diva itu beraksi.

Dalam pada itu, netizen turut meminta supaya Azwan tetap tampil profesional meskipun sebelum ini mereka berdua pernah terpalit dengan kontroversi panas dan bercakaran.

Pada Februari lalu, DSV meluahkan rasa terkilan apabila Azwan telah membakar minyak wangi yang diberi olehnya berikutan berlaku salah faham di antara mereka berdua sehingga menyebabkan pengacara sensasi itu bertindak sedemikian.

www.myartis.com / Sumber: Rotikaya & Hotfm

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SHORTS FILM  FESTIVAL 2010 MALAYSIA

SHORT SHORTS FILM FESTIVAL ASIA 2010 DI MALAYSIAShort Shorts Film Festival & Asia Japan (SSFFA Japan) bermula pada tahun 1999 di Harajuku Tokyo dengan matlamat untuk memperkenalkan filem pendek kepada masyarakat Jepun. SSFFA telah mendapat pengiktirafan secara rasmi sebagai satu acara Academy Award oleh Academy of Motion Picture Arts and Sciences USA.Pemenang bagi anugerah Grand Prix adalah layak dicalonkan bagi kategori filem pendek di Academy Awards bagi tahun berikutnya. Sehubungan dengan itu, FINAS bekerjasama dengan pihak penganjur Short Shorts Film Festival & Asia Japan untuk mengadakan tayangan filem pendek yang telah disenarai pendek dan juga pemenang pada penganjuran SSFFA Japan pada bulan Jun yang lalu ditayangkan di Malaysia pada 1-3 Oktober 2010.Sebanyak 26 buah filem pendek akan di tayangkan pada tarikh tersebut dari negara Australia, Japan, Germany, United Kingdom, France ,Norway, Pakistan, Switzerland, USA, Philippines, Argentina, Netherlands dan Malaysia.Penganjuran ini dapat merebut peluang dalam memperkenalkan filem pendek yang bermutu dari seluruh Asia kepada karyawan filem di Malaysia. Penganjuran Festival Filem pendek ini juga dapat memberi peluang besar kepada karyawan filem di Malaysia dan juga peluang keemasan kepada pelajar perfileman dalam pendedahan dari pelbagai aspek pembikinan dan kualiti filem pendek luar negara kepada mereka.JADUAL TAYANGANSebanyak 26 buah filem dari pelbagai negara Asia dan Malaysia akan ditayangkan pada tempoh 2 hari tersebut. Jadual tayangan adalah seperti berikut:Tayangan 1Tarikh: 2 Oktober 2010 (Sabtu)Tempat : Pawagam Mini P.Ramlee / Studio 1 & 210:00 am – 12:00 am & 2:30 pm – 4:30 pmModerator: Yasu TanakaPengarah Jemputan: Akashdeep Singh (Malaysia)1.  Backwards (animation) USA -          4:30     minit    - Aaron Hughes2.  Boxer                                     Australia      - 11:52       minit     - Michael Latham3.  Goat-walking                     Japan -          10:10       minit      - Ryugo Nakamura4.  Lights                                  Germany      - 14:47       minit      - Giulio Ricciarelli5.  Another Tea?                  Japan            - 7:49        minit        - Yo Kohatsu6.  Transit                                     UK             - 7:50        minit       - Chris Roche7.  Bye-bye Birdie           Malaysia       - 11:04        minit     - Akashdeep SinghTayangan : 2Tarikh  : 2 Oktober 2010 (Sabtu)Tempat : Pawagam Mini P.RamleeMasa  :  10:00 am – 12:00 am & 2:30 pm – 4:30 pmModerator :  Bea TanakaPengarah Jemputan :  Manesh Nesaratnam (Malaysia)1. Fard (animation) France - 12:57  minit    - David Alapont & Luis Bricano2. Forget-me-not France  - 16:23  minit    - Katia Grivot3. Customer Support  Norway - 5:02  minit   - Andre Ovredal4. Heal  Pakistan/USA - 23:59  minit   - Mian Adnan Ahmad5. True Beauty This Night  USA - 10:09  minit   - Peter Besson6. The Invigilator  Malaysia -  11:59  minit   - Manesh Nesaratnam Tayangan : 3Tarikh  : 3 Oktober 2010 (Ahad)Tempat : Studio Sound StageMasa  :  10:00 am – 12:00 am & 1:00 pm – 3:00 pmModerator :  Yasu TanakaPengarah Jemputan :  Alfonso Torre III (Phillippine)1. Signalis (animation) Switzerland  - 4:51  - minit Adrian Fluckiger2. Diplomacy  USA - 9:00  minit - Jon Goldman3. Bonsai  Philippines   - 19:51  minit - Alfonso Torre III4. Just a pitch  France  - 23:05  minit - Eric Raynaud5. Happy Birthday UK - 9:29  minit - Sophie Fletcher6. Tanha  Malaysia (UniMAS)  - minit 16:50 - Izwan MasnanTayangan : 4Tarikh : 3 Oktober 2010 (Ahad)Tempat : Pawagam Mini P.Ramlee / Studio 1 & 2Masa  :  10:00 am – 12:00 am & 1:00 pm – 3:00 pmModerator :  Bea TanakaPengarah Jemputan :  Margaret Bong (Malaysia) 1.  The Employment  (animation) Argentina  - 6:17 minit - Santiago ‘Bou’ Grasso2.  Experiment  Norway - 8:40 minit - Robin Jensen,3.  Mr. Bubblegum Japan  - 13:25 minit - Shoh Kataoka4.  The Hirosaki Players  USA - 18:18 minit - Jeff Sousa5.  The Bedwarmers  Australia  - 7:00 minit - Pascal Mercay6.  Vera  The Netherlands - 10:40 minit - Thomas Korthals Altes7.  Eyefinger  Malaysia -  10:53 minit - Margaret Bong Info ini disediakan oleh: Unit Komunikasi Korporat Finas(\__/)(='.'=)(")_(")copyright www.myartis.com 2010


3 GAMBAR - LAGI GAMBAR BABY RAYFAL

Tiga lagi gambar terkini baby rayfal atau nama penuhnya Putra Rayfal Ramli, anak kepada pasangan Fasha Sandha dan Rizal Ashram.

Enjoyzz..!


DATUK MAHADZIR LOKMAN KINI KOMA & KRITIKAL - ADIK MOHON DOA

Pengacara dan personaliti popular, Datuk Mahadzir Lokman dilaporkan berada dalam keadaan koma dan kritikal di Unit Rawatan Rapi (ICU), Pusat Perubatan Universiti Malaya (PPUM), Petaling Jaya.

Adik Mahadzir iaitu Danial Lokman, berkata sejak pulang dari Jakarta, Indonesia, dua hari lalu, keadaan abangnya tidak stabil.

"Abang ada penyakit darah tinggi dan diabetis sejak dulu. Selepas pulang dari Jakarta dua hari lalu, keadaannya kurang stabil, dia ada mengadu sakit kepala.

"Pagi tadi, dia langsung tidak bangun, dan kami terus memanggil ambulans. Sekarang abang koma dan berada pada tahap kritikal di ICU. Doktor beritahu, paru-parunya dijangkiti kuman," katanya.

Sehubungan itu, Danial memohon kepada semua rakan abangnya untuk mendoakan kesihatannya.

Klik untuk gambar besar

Mahadzir memulakan kerjaya di TV3 pada 1984 sebagai penyampai berita bahasa Melayu dan Inggeris pertama stesen televisyen itu.

Beliau pernah diberi tanggungjawab menjadi perantara pertama rancangan Sekapur Sirih, Malaysia Hari Ini (MHI) dan Melodi terbitan TV3.

Kebolehan Mahadzir bertutur dalam pelbagai bahasa termasuk Perancis, Sepanyol, Itali dan Portugis menyaksikan dirinya sering diundang menjadi pengacara dalam pelbagai acara bertaraf antarabangsa.

Mahadzir dianugerahkan Ordre Les Palmes Academiques oleh kerajaan Perancis pada 2006 atas usaha beliau mempromosi bahasa dan budaya Perancis.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


IQBAL ZULKEFLI: "INDUSTRI SENI TIADA SIAPA YANG PUNYA SEBENARNYA... KITA TAK BOLEH HAKIMI ORANG..."

"Sekarang ini, industri seni tiada siapa yang punya sebenarnya. Kita tak boleh menghakimi orang, selagi benda itu ada dan mereka hendak ke hadapan, jalan sahaja. Sebenarnya, saya bersetuju juga dengan pendapat penyanyi profesional yang mengatakan penyanyi-penyanyi sekarang susah nak naik.

"Tapi zaman sekarang kita tak boleh terima dengan redha sahaja (kena lakukan sesuatu untuk dikenali). Kita tengok Datuk Seri Siti Nurhaliza, walaupun dia penyanyi profesional tapi dia tetap buat lagu dan muzik video ikut trend, malah dia pun dah ada akaun TikTok.

"Kalau kita tak ikut (perkembangan semasa teknologi media sosial), kita akan ketinggalan," ujar usahawan Ahmad Iqbal Zulkefli yang berpendapat industri hiburan bebas disertai semua orang tanpa perlu mendapat 'keizinan' daripada mana-mana pihak.

Iqbal yang pernah tampil dengan single berjudul 'Hujan' pada penghujung tahun lalu itu menyatakan dalam realiti dunia sekarang, tidak seharusnya perkara ini menjadi pertikaian kerana industri muzik tempatan tidak dimiliki oleh mana-mana individu tertentu.

Klik untuk gambar besar

Sebaliknya, Iqbal berharap penyanyi profesional agar sentiasa bersikap terbuka menerima kedatangan penghibur baharu selain terus memanfaatkan teknologi masa kini agar mereka lebih dikenali dan kekal relevan kepada peminat hiburan tempatan.

Terdahulu, menerusi laporan sebuah portal berita, penyanyi yang juga vokalis kumpulan Wings, Datuk Awie menyifatkan kehadiran pengusaha produk yang tampil dengan lagu sendiri telah merosakkan industri muzik tanah air.

Menambah hujahnya, Iqbal menyatakan dia bersetuju dengan pendapat usahawan Datuk Seri Aliff Syukri yang mengatakan seperti mana artis menceburi bidang perniagaan, 'founder' seperti mereka juga berhak untuk menyertai bidang nyanyian tanpa mendapat tentangan daripada penyanyi senior lain.

"Macam Datuk Alif cakapkan dulu, artis-artis buat produk pun kita tiada kacau apa-apa. Sekarang dunia kita dah bebas, tiada hak siapa-siapa untuk menghalang," katanya lagi.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


13 FOTO - ANAK FATIMAH ABU BAKAR, SHARIFAH ALEYSYA SELAMAT NIKAH

Tahniah diucapkan kepada pelakon filem 'Muallaf', Sharifah Aleysha Syed Zainal Rashid, 24, yang telah sah bergelar isteri kepada pasangannya, Ali Al Asri Adenan kelmarin dengan sekali lafaz.

Pasangan tersebut diijabkabulkan di Masjid Al Mukarammah, Bandar Sri Damansara, dalam satu majlis yang hanya dihadiri oleh keluarga dan teman rapat.

Sharifah Aleya, Sharifah Amani dan Sharifah Aryana yang juga merupakan anak-anak kepada bekas tenaga pengajar Akademi Fantasia, Fatimah Abu Bakar itu berkongsi beberapa foto menarik usai majlis pernikahan Sharifah Aleysha.

Klik untuk gambar besar

Foto-foto itu dikongsi oleh mereka menerusi akaun Instagram masing-masing berserta hashtag #AliSha dan #awangputihclan.

Rata-rata fotonya yang dikongsi itu mendapat ucapan tahniah dan pujian oleh peminat yang menyukai majlis ringkas pernikahan tersebut.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


TAHNIAH - ZAREMA ZAINAL , ISTERI AIDIL ZAFUAN 'SAH' HAMIL

Mungkin rezeki bertudung!

Kerana dalam diam, isteri Aidil Zafuan iaitu Zarema Zainal dikhabarkan kini sudah hamil.

Meskipun khabar baik tersebut sebelum ini tidak disahkan oleh Aidil dan Zarema, namun melalui rakan baik mereka iaitu Nora Danish... ia akhirnya makin jelas.

"I was at Lego Land with my family earlier today n decided to stay for a night at Lego Hotel, JB. The rooms? Mmg cantik. Tetapi paling teruk pernah saya pergi. Here’s the story. My sister @danishnadya, my pregnant friend @zaremazainal and ned’s bodyguard @gg_brutale was stuck inside the lift for an hour!!!!" ujar Nora melalui laman sosialnya.

Jadi kalau dah Nora Danish yang tulis begitu, maka bolehlah dipercayai bahawa Zarema kini memang sah sudah hamil.

Tahniah diucapkan buat mereka!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


MAS IDAYU ULAS ISU DENGAN SISSY IMANN: "BIAR NETIZEN MAKI SAYA DULU, ASALKAN JANGAN GANGGU PESERTA SAYA"

Penyanyi Mas Idayu yang sebelum ini terpalit kontroversi apabila didakwa memberi komen kasar dan tidak membina terhadap peserta program Famili Duo iaitu Sissy Imann dan pasangan sepupunya iaitu Naim Daniel itu dilihat mendiamkan diri daripada mempertahankan dirinya apabila hebat dikecam netizen.

Berhubung hal tersebut, Mas atau nama penuhnya Mas Idayu Mesnun, 51, menjelaskan, dia memang memberi ruang kepada orang ramai mengecam dirinya kerana tidak mahu Sissy dan Naim diganggu dengan kritikan negatif sehingga tumpuan mereka terhadap pertandingan terganggu.

Kata Mas, dia adalah wanita yang kental dan tidak kisah sekiranya dihentam, namun penyanyi itu tidak mahu netizen mengganggu peserta bertanding. Ujar Mas, dia tidak merasakan Sissy marah kepadanya tetapi melihat penyanyi itu kecewa dengan persembahannya ketika minggu keenam.

"Masa saya komen, anda tengok semula betul-betul, Sissy tak menangis pun. Selepas Ajai beri komen yang agak lembut, mungkin dekat situ dia rasa tersentuh.

Klik untuk gambar besar

"Tetapi apa yang saya nampak, saya tidak rasa dia marah saya tetapi lebih kepada rasa kecewa namun disebabkan dia mendiamkan diri netizen pula serang saya.

"Dalam seminggu, saya dapat gelaran macam-macam termasuk binatang. Saya nak biarkan peserta selesaikan tugas mereka. Saya mahu semua peserta habiskan program ini tanpa sebarang tekanan. Setakat ini, biar netizen maki saya dulu, asalkan jangan ganggu peserta saya," ujarnya.

Selepas insiden itu, Mas akui ada menerima kiriman mesej daripada peserta lain, yang mengatakan bahawa dia nampaknya lebih sayangkan Sissy dan Naim kerana tindakannya memberikan komen untuk mereka jadi lebih maju.

"Ada peserta yang pernah DM saya dan katakan bahawa nampak sangat saya sayangkan Sissy dan Naim daripada mereka. Saya tak balas sebab orang pun boleh nampak di mana, saya marah beria-ia daripada orang lain.

"Ketika di minggu keenam itu, mereka mempersembahkan lagu berbentuk keroncong. Saya dan Ajai berbincang bahawa itu satu kelainan yang luar biasa. Tapi, ada kesilapan dan saya tak mampu nak bantu.

"Saya kena bersikap telus dan tak boleh berikan markah tinggi kerana nanti, orang luar akan cakap saya bersikap berat sebelah serta tak bijak. Akhirnya, selepas itu, dia mula faham," katanya.

Tambah Mas lagi, dia tidak memberi sebarang komen persembahan Sissy dan Naim pada minggu ketujuh kerana mahu mereka menjadi kuat dan kental, selain mahu Sissy meneroka dunia seni yang penuh cabaran ini.

"Saya nak mereka kuat seperti orang lain. Minggu sebelum itu pun, saya tak mahu dia memujuk-mujuk semata untuk saya berikan komen. Saya nak mereka yang minta untuk diberikan komen dan bukannya beritahu ini adalah program famili, terpulang sama ada mahu komen atau tidak.

"Sissy dan Naim budaknya bijak. Cuma masa minggu keenam sahaja mereka buat kesilapan. Minggu lain tak ada pula kami juri ini komen yang teruk kerana persembahan mereka sangat bagus," tuturnya.

  ________ IKLAN ________ JUALAN JIMAT GILER 2.2. - - Ayuh dapatkan pelbagai tawaran hebat di Shopee sempena jualan JIMAT GILER 2.2 (2 Februari 2023) ini.Pelbagai barangan dijual dengan harga giler termasuk pemberian diskaun dan voucher yang tak masuk akal.Selain itu,  banyak hadiah hebat dan cabutan bertuah menanti anda.
KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TANAH SUCI: "BENAR!! DOAKAN YANG BAIK-BAIK" - SAJAT

Selepas baru-baru berkunjung ke negara Lubnan dan Paris, usahawan kosmetik Nur Sajat memberitahu dia akan ke negara Mesir pula.

Bagaimanapun, menerusi perkongsiannya itu rata-rata netizen bertanyakan bilakah agaknya Sajat akan berkunjung ke tanah suci kota Mekah memandangkan dia berkemampuan untuk menunaikan haji atau umrah.

Nampaknya segala persoalan netizen mengenai perkara tersebut akhirnya terjawab. Menerusi Instagram Story, Sajat memberitahu bahawa dia akan ke tanah suci tidak lama lagi.

Klik untuk gambar besar

Dalam masa sama, Sajat turut meminta agar orang ramai mendoakan yang baik-baik untuk dirinya. Selepas mendengar tentang perkhabaran tersebut, ramai yang mendoakan semoga Sajat memperoleh ibadah yang mabrur.

"Benar!! Saya akan ke Tanah Suci.. Doa-doakan yang baik-baik," tulis penyanyi lagu 'Makhluk Penggoda' dan 'Bobo Dimana'.

Apa-apa pun, kita doakan yang baik-baik saja untuk Sajat.

www.myartis.com / Sumber: Rotikaya

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ANAK RIHANA OKSANA - MUKA MELAYU KE MUKA MAT SALEH?

Anak lelaki bekas Ratu Rusia, Rihana Oksana, iaitu Ismail Leon, semakin besar semakin muka Melayu kata netizen. Leon yang kini sudah berusia setahun 5 bulan sememangnya membawa kebahagiaan pada Oksana yang bergelar ibu tunggal.

Bagaimanapun, ada yang masih tertanya-tanya... apakah agama Leon? Adakah dia kini membesar sebagai seorang Muslim, atau sebaliknya?

Ini kerana, Oksana pernah memberitahu bahawa dia tidak menetapkan status agama Leon dan menyerahkan sendiri keputusan itu kepada anaknya apabila dewasa kelak. Namun kita tidak boleh menyalahkan Oksana kerana dia kini ibarat 'kapal tampa nakhoda' apabila ditinggalkan begitu sahaja tanpa bimbingan.

Untuk info, pada Oktober 2019, Oksana telah memfailkan petisyen paterniti di Mahkamah Rusia menamakan Sultan Muhammad V sebagai defendan, bagi menuntut elaun bulanan sebanyak RM123,000, hartanah di Moscow dan London bernilai RM47 juta.

Semuanya itu dilakukan Oksana selepas peguam Sultan Muhammad V menolak dakwaan Oksana bahawa beliau merupakan bapa kepada Leon. Bagaimanapun dengan tegas, Oksana memberitahu Leon merupakan anak hasil perkahwinan mereka malah mendakwa wajah anaknya seiras Sultan Muhammad V.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAKUT JARUM, GAGAHKAN DIRI DEMI ANAK - ELFIRA LOY TERIMA SUNTIKAN VAKSIN ASTRAZENECA

Terpaksa mengenepikan perasaan takut dengan jarum suntikan, pelakon Elfira Loy, 27, telah pun menerima vaksin jenis AstraZeneca pada Selasa. Elfira berkata, dia nekad mengambil suntikan itu demi anaknya, Muhammad Rayyan Khalaf yang kini berusia dua tahun.

Pemilik nama sebenarnya, Nurul Elfira Loy Ahmad Sabri, berkata, pekerjaannya sebagai selebriti terdedah dengan jangkitan Covid-19 dan memberi risiko tinggi kepada cahaya matanya untuk dijangkiti.

"Jujur saya sebenarnya takut berjumpa doktor dan takut tengok jarum tetapi untuk pengambilan vaksin ini saya teruja kerana lambat laun kita kena juga mengambilnya. Perasaan gemuruh itu jadi hilang bila saya tengok ramai orang bersemangat beratur dan sama-sama isi borang sebelum diberikan suntikan vaksin.

"Bukanlah cakap ini sebab saya bangga dah terima vaksin awal tetapi sekurang-kurangnya saya boleh berkongsi pengalaman untuk menggalakkan lagi orang lain untuk turut berani mengambil suntikan vaksin," kata Elfira yang menerima vaksin AstraZeneca di pusat vaksinasi Universiti Kebangsaan Malaysia (UKM) pada pagi Selasa.

Klik untuk gambar besar

Ibu kepada seorang cahaya mata ini berkata dia tidak terkesan dengan cerita buruk tentang vaksin itu, sebaliknya lebih memberikan tumpuan kepada manfaat yang boleh didapati sekiranya sudah dicucuk vaksin.

"Bila kita terlalu takut, kita akan banyak cari kesan yang buruk tapi sebenarnya kesan yang baik tu lebih banyak daripada kesan yang buruk. Fakta pun dah kata hanya beberapa peratus sahaja yang kena (ada kesan buruk).

"Saya memang fokus kepada siapa yang cerita benda positif sahaja dan dah memang siapkan mental saya yang mungkin badan akan ada demam-demam (lepas terima suntikan)," ujarnya.

Elfira turut menambah, sekiranya tubuh badan seseorang bertindak balas seperti berasa demam dan lenguh-lenguh badan selepas menerima vaksin, ia adalah satu tindak balas yang baik.

"Ia adalah satu perkara yang bagus bila badan kita bertindak balas sebegitu bermakna sistem imunisasi kita beri respon terhadap vaksin. Saya akan terima suntikan dos kedua dalam tempoh masa 12 minggu dari sekarang.

"Sekurang-kurangnya bila saya dah terima suntikan ini saya dapat cerita untuk tambahkan keyakinan orang untuk terima vaksin. Saya harap bila fasa (pertama vaksin AstraZeneca) ini dah habis, ia akan buka hati orang lain untuk sama daftar ambil vaksin jika ia dibuka lagi di masa akan datang," tuturnya.

Untuk makluman, suntikan vaksin AstraZeneca merupakan program vaksinisasi secara sukarela yang dibuka kerajaan untuk orang awam.

www.myartis.com / Foto: Instagram Elfira Loy

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LAYANAN BURUK, CADAR TAK CUCI, PETI AIS ADA LIPAS - RESORT ALIFF SYURKI DIKRITIK

Untuk pengetahuan anda, usahawan kosmetik, Datuk Seri Aliff Syukri mempunyai resortnya sendiri yang diberi nama Sugeh Hill Resort yang terletak di Janda Baik. Bagaimanapun, baru-baru ini ada cerita tak sedap di dengar mengenai resortnya itu.

Seorang atlet 'freerunner' profesional, Abudi Alsagoff tampil mendakwa percutiannya bersama keluarga di resort tersebut tidaklah seindah seperti dipaparkan. Malah, layanan yang diberikan oleh pekerja Aliff kurang memuaskan tidak setimpal dengan bayaran dikenakan.

Mendedahkan perkara itu di Twitter, Facebook dan juga Instagram, lelaki itu berkata kediaman yang didiaminya penuh dengan sampah sarap, kotor dan membahayakan. Lebih mengejutkan, mereka turut menemui lipas di dalam peti ais. Ujarnya lagi, sebaik sahaja sampai dan masuk ke bilik, mereka menemui tuala basah di atas lantai. Malah, keadaan cadar katil kotor dan mempunyai kesan darah.

"Tempat ni besar dan cantik. Tapi tu la kesian maintenance dan customer service perlu diperbaiki.  Mungkin Datuk kena pantau lagi pekerja-pekera di resort. Kesian invest puluh-puluh juta, service dan tempat disampahkan," katanya.

Klik untuk gambar besar

Jelasnya, terdapat beberapa masalah berlaku ketika di menginap di sana: Dekat lobi, air disediakan habis tapi masalahnya bocor sampai habis lantai. Kalau ada yg jatuh terhentak kepala (nauzubillah) hospital terdekat HKL? Bahaya bang.

"Selain itu staff ambil deposit sebab katanya kami kotorkan balik dengan lumpur. Masalahnya kawasan luar lecak sebab hujan dan diorang tengah buat kerja naik taraf. Tak ada pili air atau tempat cuci kaki sebelum naik rumah batak ni," ujarnya.

Selain meluahkan lagi beberapa perkara seperti aspek kebersihan, individu ini turut berkongsi kisah peti ais yang dihuni lipas: "Satu lagi bilik garuda ada lipas dalam peti ais, memang kotor. Rasanya perkerja kat sini kena hantar untuk training hospitality. Ada yang few saja baik layanan, tapi ada juga staff ni layanan dia macam gangster weh. Kepada Datuk, maaf kami rela pilih tempat lain melainkan awak perbaiki masalah resort ini," tuturnya.

Bagaimanapun, selepas kisah itu ditularkan oleh individu terbabit, kes itu khabarnya mendapat perhatian Aliff sehingga beliau dikatakan bertindak menyeru Abudi untuk memadam posting yang dimuat naik olehnya. Instafamous itu akui terkilan dengan servis serta layanan yang diberikan serta kecewa dengan tindakan jutawan tersebut.

Malah, Aliff dilihat turut mengugut lelaki tersebut untuk memadam posting berkenaan kerana dia ada menyimpan beberapa bukti serta rakaman CCTV yang mempamerkan sikap individu berkenaan sepanjang menginap di sana: "Sekarang saya juga ada bukti kelakuan awak. Jangan sampai awak malu, saya ada record CCTV," katanya.

Dalam perkongsian tersebut, lelaki itu turut meminta Aliff Syukri supaya memantau para pekerjanya kerana banyak wang dilaburkan tetapi tempat tersebut tidak dijaga. Malah, dia juga tidak mengesyorkan tempat peranginan itu kepada orang ramai kerana ianya tidak berbaloi.

www.myartis.com / Sumber & foto: Rotikaya, Astro Gempak, Instagram Aliff Syukri & @abudialsagoff

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DJ RADIO BOGEL??

Apa motif wanita yang dikatakan DJ sebuah radio warna 'tomato' ni berbogel sememangnya kurang pasti. Mungkin dia 'kepanasan' agaknya hingga sanggup menanggalkan bajunya untuk tatapan lelaki.. ataupun mungkin dia mabuk sakan hingga lupa dunia dan akhirat! Allahualam...Klik untuk gambar besar..!!Sumber: peminat myartis(\__/)(='.'=)(")_(")myartis 2008